title: Joukahaisen kosto

text: "Joukahaisen kosto" on maalattu temperavärein ja on kooltaan 125 x 130 cm. Tyylisuunnaltaan se edustaa realismia. Teoksen maisema on tyylitelty näkymä Ruovedellä, Näsijärven Isoselän rannalla sijaitsevan Kalela-ateljeen niemestä. Gallén maalasi Joukahaisen vaaleaan muinaissuomalaiseen sarkapukuun ja nahkaisiin paulapieksuihin. Joukahaisen äidin hän maalasi muunneltuun versioon vienankarjalaisesta hartiushameesta. "Joukahaisen kosto" on yksi Gallénin äiti-poika-teeman maalauksista. Joukahaisen mallina toimi Gallénien naapuritorpan isäntä. Joukahaisen äidin mallina toimi eräs ruoveteläinen torpparin vaimo, joka oli ollut myös Louhen mallina maalauksessa "Sammon puolustus" ja äidin mallina maalauksessa "Velisurmaaja".


title: Joukahaisen kosto

text: Teoksen oli tilannut helsinkiläinen koristemaalari ja liikemies Salomo Wuorio. Wuorio oli tilannut jo kerran aiemmin vaimonsa Gerdan kanssa Gallénilta Kalevala-aiheisen teoksen. Tällöin Gallén oli maalannut heille "Sammon puolustuksen". Wuoriot eivät kuitenkaan kelpuuttaneet teosta ruokasalinsa seinälle sen aiheen ja kuvakielen vuoksi. Uutena tilaustyönä Gallén maalasi "Joukahaisen koston", joka ei myöskään kelvannut Wuorioille. Maalaus jäi Gallénin omistukseen aina vuoteen 1904 saakka, jolloin Turun taideyhdistys osti teoksen kokoelmiinsa. Teos on esillä Turun taidemuseossa.


title: Klaxons

text: Klaxons on nelihenkinen englantilainen yhtye, joka perustettiin vuonna 2005. Sana "klaxon" on johdettu kreikan kielen verbistä "klazō", joka tarkoittaa "kirkua". Useimmiten sillä viitataan ilmahälytyssireeneihin tai muihin varoituslaitteisiin. Brittiläinen musiikkilehdistö, eritoten NME, on kuvannut yhtyeen tyyliä nimellä "New Rave".


title: Klaxons

text: Tammikuussa 2007 Klaxons julkaisi debyyttialbuminsa "Myths of the Near Future", joka nousi ilmestymisviikollaan brittilistan sijalle 2. Albumi voitti vuoden 2007 Mercury Prize -musiikkipalkinnon. Toinen albumi "Surfing the Void" julkaistiin vuonna 2010.


title: Coliseum Alfonso Pérez

text: Coliseum Alfonso Pérez on jalkapallostadion Getafessa Madridin alueella Espanjassa. Se toimii Espanjan pääsarjassa Primera Divisiónissa pelaavan Getafe Club de Fútbolin kotistadionina. Stadion sijaitsee Getafe Norten alueella kaupungin pohjoisosassa Madridin rajan ja M-45-moottoritien tuntumassa ja se on nimetty kaupungissa syntyneen entisen maajoukkuejalkapalloilijan Alfonso Pérezin mukaan.


title: Coliseum Alfonso Pérez

text: Coliseum Alfonso Pérez avattiin syyskuussa 1998 Madridin aluehallituksen silloisen puheenjohtajan Alberto Ruiz-Gallardónin johdolla. Avajaispäivänä stadionilla pelattiin turnaus, johon ottivat osaa Atlético de Madrid, alankomaalainen Feyenoord ja saksalainen Borussia Dortmund. Kansanpuolue kritisoi stadionhanketta voimakkaasti sen rakennuskustannusten (800 miljoonaa pesetaa) ja tuolloin ylimitoitetun kapasiteetin vuoksi. Stadionin valmistuessa Getafe CF pelasi Espanjan kolmanneksi korkeimmalla sarjatasolla Segunda División B:ssä ja sillä oli vain 2 000 jäsentä.


title: Coliseum Alfonso Pérez

text: Stadionin nykykapasiteetti on 17 000 istumapaikkaa. Kenttää ympäröi kaksikerroksiset katsomot kaikilla neljällä sivulla. Pohjois- ja itäkatsomot on rakennettu pienten mäkien päälle, länsikatsomo on nykyään katettu. Coliseum Alfonso Pérez on Estadio Santiago Bernabéun ja Estadio Vicente Calderónin jälkeen Madridin alueen kolmanneksi suurin jalkapallostadion, mutta yksi Primera Divisiónin pienimmistä. Getafe CF:n kotiotteluissa yleisöä on keskimäärin 9 000 henkilöä.


title: Coliseum Alfonso Pérez

text: Coliseum Alfonso Pérezillä on pelattu Espanjan pääsarjan Primera Divisiónin otteluita alkaen kaudesta 2004–2005, jolloin Getafe CF nousi sarjaan ensimmäistä kertaa historiassaan. Kaudella 2007–2008 sillä pelattiin myös kansainvälisiä seurajoukkueotteluita Getafen CF:n ottaessa osaa UEFA-cupiin. Espanjan maajoukkue pelasi stadionilla ystävyysottelun Andorraa vastaan 5. kesäkuuta 2004. 20. toukokuuta 2010 stadionilla pelattiin Naisten mestarien liigan loppuottelu.


title: Coliseum Alfonso Pérez

text: Stadionin itäpuolella sijaitsee seuran harjoituskeskus ja kaupungin uimala. Ennen nykyisen stadionin valmistumista Getafe CF pelasi kotiottelunsa Las Margaritasin urheilukeskuksessa.


title: Jyrki Sukula

text: Jyrki Mikko Tapani Sukula (s. 1965 Tuusula) on suomalainen kokki, joka on tullut tunnetuksi television ruoka-aiheisista ohjelmista, kuten "Kaikilla mausteilla" (1996–1999), "Kokkisota" (1999–2004), "Ruokala" (2002–2003), "Liemessä" (2004–2005), "Hullu kokki Piemontessa" (2008–2009), "Kuppilat kuntoon, Jyrki Sukula!" (2012–), "Hotellit kuntoon, Jyrki Sukula!" (2014) sekä "Sukulan suojatit" (2016). Televisio-ohjelmien resepteistä on myös koottu lukuisia kirjoja.


title: Jyrki Sukula

text: Sukulalla on vuonna 2000 perustettu Kaikilla mausteilla -niminen catering-palvelu ja viinitila Italian Piemontessa. Vuosina 2006–2011 Sukula toimi HK Ruokatalon luovana johtajana.


title: Jyrki Sukula

text: Vuonna 2007 Sukula esiintyi äänellään Pixarin "Rottatouille"-elokuvassa ja vuonna 2011 "Smurffit"-elokuvassa.


title: Jyrki Sukula

text: Sukula toimii luovana johtajana Savonia-ammattikorkeakoulun vuonna 2014 käynnistetyssä hankkeessa, jonka tavoitteena on kouluruokailun kehittäminen. Hankkeessa kiinnitetään huomiota tarjottavan ruuan laatuun, imagoon sekä ruokailutilojen viihtyisyyteen. Hankkeen pilottikouluna toimii kuopiolainen Pyörön koulu.


title: Jyrki Sukula

text: Jyrki Sukula on viihdetaiteilija Marja-Leena Sukulan poika. Sukula on sotilasarvoltaan kersantti.


title: Francis Buchholz

text: Francis Buchholz (s. 19. helmikuuta 1954) on saksalainen basisti, joka tunnetaan parhaiten Scorpionsin legendaarisimman kokoonpanon basistina vuosina 1973-1992.


title: Francis Buchholz

text: Francis kuunteli rockmusiikkia jo seitsemän vuoden iässä. Hän soitti ensimmäisen kerran bassoa lukiobändissä 15 vuoden iässä. Siitä lähtien hän soitti erilaisissa rock-, blues- ja jazzbändeissä kotikaupungissaan. Francisin ollessa opiskelemassa Hannoverissa, hänen yhtyeensä, Dawn Road, yhdisti voimansa Scorpionsin kanssa vuonna 1973.


title: Francis Buchholz

text: Scorpionsin basistina hän saavutti suosiota Yhdysvalloissa, Kanadassa, Japanissa, Brasiliassa sekä Meksikossa. Scorpions myi loppuun suuria stadioneja 80-luvulla. Francis Buchholz oli voittanut monissa maissa yli 50 kulta- ja platinalevyä parhaiten myyneistä albumeista. Hänet palkittiin myös saksalaisella ECHO-palkinnolla, World-Music-Award-palkinnolla sekä muilla palkinnoilla.


title: Francis Buchholz

text: Vuonna 1992 Buchholz lähti Scorpionsista, kirjoitti kirjan "Bass Magic" sekä toimi sekä muusikkona että tuottajana.


title: Francis Buchholz

text: Francis Buchholzin comeback konserttimaailmaan oli kiertue Uli Jon Rothin, entisen Dawn Road- sekä Scorpions-kitaristin kanssa Euroopassa ja Yhdysvalloissa vuosina 2005 ja 2006.


title: Riikka Timonen

text: Riikka Timonen (o.s. Väyrynen), lyhyemmin Riikka on suomalainen laulaja, joka on vaikuttanut aiemmin muun muassa Värttinässä ja Adiemuksessa. Riikka julkaisi debyyttialbuminsa 'Käenkukuntayöt' 5. maaliskuuta 2008. Riikka on itse sanoittanut levyn kappaleet ja ne on säveltänyt Ville Laaksonen. Soolouransa ohella Riikka laulaa AiA-lauluyhtyeessä.


title: Riikka Timonen

text: Vuonna 2004 Riikka sijoittui Suomen Euroviisukarsinnoissa kolmanneksi "Toarie"-kappaleellaan. Riikka on laulanut Euroviisujen loppukilpailussa kahdesti: 1996 Oslossa Jasminen taustakuorossa ja 2004 Istanbulissa Jari Sillanpään taustalla. Riikka oli mukana myös vuoden 2009 Suomen Euroviisukarsinnoissa yhtenä kahdestatoista kutsuartistista "Meren"-kappaleellaan.


title: Riikka Timonen

text: Oman soolotuotantonsa lisäksi Riikka on tehnyt sanoituksia AiA-yhtyeelle, Ahavalle ja Lauluyhtye Lindarille.


title: Korean Central Television

text: Korean Central Television (KCTV) eli Korean Keskustelevisio () on Pohjois-Korean kansallinen yleisradioyhtiö, jonka kotipaikka on Pjongjangissa. KCTV on ainoa pohjoiskorealaisten virallinen televisiouutisten lähde. Arviolta 55 tuhannesta pohjoiskorealaisesta omistaa television, ja suurin osa TV:n omistajista asuu kaupungeissa kuten Pjongjangissa.


title: Korean Central Television

text: KCTV aloitti toimintansa 3. maaliskuuta 1963. Kaikki sen lähetykset ovat Pohjois-Korean hallituksen hyväksymiä, ja ne ovat propaganda-aiheisia. KCTV:n lähetykset painottuvat paljon kahden johtajan Kim Jong-ilin ja Kim Il-sungin sekä Juche-aatteen ympärille.


title: Korean Central Television

text: KCTV-kanava lähettää ohjelmaa maanantaista lauantaihin kello 17.00–22.30 ja sunnuntaisin kello 9.00–22.30. Kanavan ohjelmistoon kuuluu muun muassa uutisia, lastenohjelmia, Korean sotaa käsitteleviä elokuvia ja dokumentteja sekä luontodokumentteja. Lähetykset alkavat ja loppuvat kansallishymnillä sekä laululla ylipäällikkö Kim Il-sungista ja Kim Jong-ilistä. Viikonloppuisin ohjelmaa lähettävät myös kulttuuri- ja taideohjelmiin keskittynyt Mansudae Television -kanava sekä Korean Educational & Cultural Television -kanava. Lokakuussa 2015 KCTV alkaa lähettää viittomakielisiä uutisia.


title: Darren Dunstan

text: Darren Dunstan (s. Toronto, Ontario) on kanadalainen ääninäyttelijä ja ääniohjaaja, joka tuli tunnetuksi dubattuaan Yu-Gi-Oh! Duel Monsters -animessa Pegasus J. Crawfordia. Toinen hänen merkittävä roolinsa on vuoden 2003 "Teini-ikäiset mutanttininjakilpikonnat" -piirrossarjan Mestari Tikku. Dunstan työskentelee 4Kidsillä, jonka myötä hän on tehnyt enimmäkseen dubbauksia kuin alkuperäisiä äänirooleja animaatioihin ja elokuviin.


title: Antti Arnkil

text: Antti Arnkil (s. 1975 Vantaa) on suomalainen kustannustoimittaja ja kirjailija. Hän työskenteli vuosina 2008–2015 Otavalla, kunnes siirtyi Siltalalle.


title: Antti Arnkil

text: Arnkil on opiskellut filosofiaa ja kirjallisuutta. Hän on toiminut Nuoren Voiman Liitossa, muun muassa Nuori Voima -lehden päätoimittajana (2006–2007). Arnkil on työskennellyt myös kustannustoimittajana WSOY:n kotimaisen kirjallisuuden osastolla (2001–2005), avustanut useita kulttuurilehtiä ja ollut niin&näin -lehden toimitusneuvostossa.


title: Antti Arnkil

text: Arnkil on julkaissut kritiikkejä, esseitä, kolumneja ja muita kirjoituksia useissa kulttuurilehdissä ja kokoomateoksissa. Vuonna 2011 hän voitti toisen palkinnon Parnasson juhlavuoden esseekilpailussa. Arnkilin esikoisteos "Lauantaiesseet "ilmestyi syyskuussa 2014. Kirja oli ehdolla Helsingin Sanomien kirjallisuuspalkinnon saajaksi.


title: Anssi Asunta

text: Anssi Asunta (s. 24. heinäkuuta 1938 Viipuri) on suomalainen taiteilija, lehtori ja kuvittaja, jonka teoksia ovat muun muassa Helsingin Suomalaisen Yhteiskoulun kineettinen kuutioveistos (1986) sekä tiedekeskus Heurekan värillinen kuutioryhmä (1989).


title: Anssi Asunta

text: Asunta on myös julkaissut kaksi kirjaa: vuonna 1998 ilmestyi Viaporin Telakka ry:n kustantama, Asunnan kuvittama sekä yhdessä Mikael Holmströmin kanssa kirjoittama "Puulaivan korjaajan käsikirja" ja vuonna 2005 tieteellis-historiallinen seikkailu "Kolmas aikakirja" (Teos).


title: Gazpacho

text: Gazpacho on alun perin Andalusiasta tullut kylmä keitto. Keitto on yleinen ruokalaji koko Espanjassa, Portugalissa sekä monissa Latinalaisen Amerikan maissa. Alkuperäinen gazpacho oli leipäkeitto, joka valmistettiin yhdistämällä kuivahtanutta leipää, valkosipulia, oliiviöljyä, suolaa ja viinietikkaa. Tomaatti ja paprika yleistyivät gazpachon aineksina vasta Kristoffer Kolumbuksen löydettyä Amerikan.


title: Gazpacho

text: Vaikka tomaatti onkin tärkeä osa Suomessakin yleistyneessä gazpachon muodossa, muodostavat gazpachon aiemmin mainitut alkuperäiset ainekset. Andalusiassa tarjoillaan yhä useita gazpachoja, joissa ei ole lainkaan tomaattia. Eräs hyvin suosittu gazpachon muoto on valkoinen gazpacho eli "ajo blanco malagueño". Se valmistetaan pääasiassa manteleista, leivästä, valkosipulista, viinietikasta ja oliiviöljystä.


title: Aina Bergroth

text: Aina Linnea Bergroth (s. 21. joulukuuta 1975 Kivijärvi) on suomalainen kirjailija. Hänen esikoisteoksensa "Ah autuutta" julkaistiin vuonna 2007 ja alun perin anonyyminä ilmestynyt "Prinsessan kirjeet" vuonna 2010. Bergroth oli Nuoren Voiman Liiton puheenjohtaja vuosina 2012–2015.


title: Aina Bergroth

text: Bergroth on koulutukseltaan filosofian maisteri. Hän on opiskellut yleistä kirjallisuustiedettä ja teoreettista filosofiaa Helsingin yliopistossa. Hän on toiminut Suomen Kansallisteatterin kirjallisena avustajana ja Kansallisteatterin kirja -sarjan toimittajana.


title: Aina Bergroth

text: Bergrothin vanhemmat ovat taidemaalari Marjatta Tapiola ja lääketieteen ja kirurgian tohtori, dosentti Ville Bergroth. Elokuvaohjaaja Zaida Bergroth on hänen sisarensa.


title: Catharina Gripenberg

text: Catharina Gripenberg (s. 31. joulukuuta 1977 Pietarsaari) on suomenruotsalainen runoilija.


title: Montel Vontavious Porter

text: Alvin Burke jr. (s. 28. lokakuuta 1973 Florida, Yhdysvallat) on yhdysvaltalainen showpainija. Hänet tunnetaan parhaiten painiajoistaan World Wrestling Entertainmentissa, jossa hän oli mm. WWE United States Champion. Hän on 190 senttiä pitkä ja painaa 113 kiloa. Hänet tunnetaan paremmin kehänimellä Montel Vontavious Porter eli MVP. Hän on ollut NWA:ssa kaksinkertainen World Heavyweight Champion mestari. Hän on ollut kahdesti mukana Survior Series -eliminointiottelussa. Hän on pitkäaikaisin Yhdysvaltojen mestari kunnes hävisi mestaruutensa Matt Hardylle joka myöhemmin siirtyi mestaruuden kanssa ECW:hen jossa hän hävisi sen myöhemmin. Hänen lopetusliikkeensä on "Playmaker". Mottonaan hän käyttää "Parempi kuin sinä". Hän siirtyi RAW Brändiin. Hän teki joukkueen Mark Henry:n kanssa voittaen joukkue mestarit Big Show:n ja Chris Jericho:n, mutta he hävisivät mestaruus ottelun Big Show:ta ja Chris Jericho:a vastaan. MVP on istunut 9,5 vuotta floridalaisessa vankilassa ryöstöstä. 2. joulukuuta MVP vapautettiin WWE sopimuksesta hänen itse pyydettyään sitä.


title: Montel Vontavious Porter

text: MVP käyttää kehässä yllään punaista, sinistä tai mustaa silkkipukua ja jaloissaan hänellä on mustat saappaat. Kaulassa MVP:llä on koru, jossa lukee MVP. Sitä hän käyttää joskus aseenaan tavaramatsissa tai tuomarin näkemättä. Silloin tällöin hänellä on päässään myös aurinkolasit. Hänen ihonsa on hieman tumma ja hiuksensa hän on kammannut tyylikkäisiin jakauksiin. MVP:n painimusiikki on räpartisti Silkk The Shockerin kappale I'm comin.


title: Sandahl Bergman

text: Sandahl Bergman (s. 14. marraskuuta 1951 Kansas City, Missouri) on yhdysvaltalainen näyttelijä. Hänet tunnetaan tanssijana, sijaisnäyttelijänä sekä lukuisista rooleistaan b-elokuvissa kuten "She – Naarassoturi" (1982), "Hell Comes to Frogtown" (1987) ja "" (1999). Yleisön parhaiten tuntemat roolinsa hän lienee tehnyt elokuvissa "Conan barbaari" (1982) ja "Red Sonja" (1985).


title: Graham Greene (näyttelijä)

text: Graham Greene (s. 22. kesäkuuta 1952) on kanadalainen näyttelijä. Hän sai parhaan miessivuosan Oscar-ehdokkuuden elokuvasta "Tanssii susien kanssa" vuonna 1991. Greene on esiintynyt uransa aikana useissa elokuvissa ja televisiosarjoissa. Hän on ollut mukana muun muassa elokuvissa "Ukkossydän" (1992), "Maverick" (1994), "Vihreä maili" (1999), "Lumihauvat" (2002) ja "Transamerica" (2005) ja vieraillut esimerkiksi tv-sarjoissa "Murhasta tuli totta" ja "Num3rot". Hän on mukana myös vuoden 2009 elokuvassa "Twilight – Uusikuu" Harry Clearwaterin roolissa. Greene on Amerikan intiaani ja kuuluu oneida-heimoon. Hän on ollut naimisissa Hilary Blackmoren kanssa vuodesta 1994 lähtien.


title: Pentti Lempiäinen

text: Pentti Lempiäinen (s. 18. syyskuuta 1932 Rauma) on suomalainen tietokirjailija, jonka yli 40 julkaistusta teoksesta monet ovat olleet uraauurtavia kristillisen tiedon popularisointeja.


title: Pentti Lempiäinen

text: Ensimmäiset teoksensa Lempiäinen kirjoitti 1970-luvulla, ja hänen uransa jatkuu edelleen. Lempiäisen uusin, taidetta ja kristinuskoa käsittelevä teos "Seimestä öljymäelle" ilmestyi 2009.


title: Pentti Lempiäinen

text: Ennen kirjailijauraansa Lempiäinen toimi muun muassa pappina ja uskonnonopettajana. Teologian tohtoriksi hän väitteli vuonna 1963 ja teki sen jälkeen uran Helsingin yliopistossa. Lempiäinen on eläkkeellä Helsingin yliopiston käytännöllisen teologian apulaisprofessorin virasta. Professori honoris causa hänestä tuli 1996.


title: Pentti Lempiäinen

text: Vuosina 1983-1987 Lempiäinen toimi Kotimaa-lehden päätoimittajana. Päätoimittajakautensa jälkeen 1980-luvun lopulla Lempiäinen työskenteli vapaana toimittajana ja kirjailijana, mutta palasi sittemmin Helsingin yliopiston teologisen tiedekunnan palvelukseen.


title: Pentti Lempiäinen

text: Lempiäisen teokset käsittelevät muun muassa kirkkohistoriaa, nimitietoutta, hymnologiaa, tapakulttuuria sekä symboliikkaa. Lempiäinen on suomentanut ja toimittanut saksalaisen Hans Biedermanin "Suuren symbolikirjan" (1993). Kirkon tiedonvälityspalkinnon Lempiäinen sai 1979.


title: Pentti Lempiäinen

text: Lempiäinen on Suomalaisen tiedeakatemian jäsen.


title: Hubert Auriol

text: Hubert Auriol (s. 7. kesäkuuta 1952) on ranskalainen moottoriurheilija. Hänestä tuli ensimmäinen Dakar-rallin sekä autolla että moottoripyörällä voittanut kuljettaja.


title: Hubert Auriol

text: Addis Abebassa, Etiopiassa syntynyt Auriol saavutti Dakar-voittonsa vuosina 1981, 1983 ja 1992. Hän toimi myöhempinä vuosina tapahtuman johtajana.


title: Leena Hausbrandt

text: Leena Hausbrandt (s. 1956) on suomalainen lääkäri ja tietokirjailija, joka on julkaissut vuonna 2007 yhdessä Varpu Tavin kanssa vaihdevuosia ja hormonihoitoja käsittelevän kirjan "Nainen parasta vuosikertaa" (Teos). Hausbrandt on väitellyt lääketieteen tohtoriksi vuonna 1986 erikoistumisaloinaan gynekologia ja sisätaudit.


title: Montserratinturpiaali

text: Montserratinturpiaali ("Icterus oberi") on vaarantunut Montserratin saarella elävä varpuslintu . Lajin elinalue on erittäin pieni.


title: Montserratinturpiaali

text: Kooltaan montserratinturpiaali on n. 20–22 cm. Lajin pää, rinta, yläselkä, siivet ja pyrstö ovat väriltään mustat. Montserratinturpiaalin vatsa ja alaselkä ovat väritykseltään keltaiset. Naaras on koirasta pulleampi ja alapuoli on kellanvihreä ja selkä kellertävä. Linnun äänet ovat matalia vihellyksiä ja karhea "chuur" .


title: Montserratinturpiaali

text: Motnserratinturpiaalit elävät metsissä 150–900 metrin korkeudessa. Pesän ne tekevät yleensä "Heliconia caribbaea" -puun oksistoon. Laji käyttää ravintonaan pääosaksi hyönteisiä, mutta ajoittain myös kasvien mettä ja hedelmiä.


title: Montserratinturpiaali

text: Montsarratinturpiaaleja arveltiin vuonna 2012 elävän 307–690 yksilöä. Suurin uhka, joka kohdistuu kantaan on elinympäristön tuhoutuminen. Lisäksi kantaa vähentävät pesärosvot kuten saarelle levinneet rotat sekä keltanokkamatkija. Lisäksi kantaan vaikuttavat hyönteisten vähäisyys. Lähes kaksi kolmasosaa saaren linnuista kuoli tulivuorenpurkauksien yhteydessä 1995–1997. Purkaukset tuhosivat lintujen elinalueita ja tuhka aiheutti myös kroonisia sairauksia linnuille. Sittemin kanta on tasaantunut ja lähtenyt jopa hienoiseen nousuun, minkä ansiosta Kansainvälinen luonnonsuojeluliitto siirsi vuonna 2016 äärimmäisen uhanalaisesta vaarantuneeksi.


title: Japanin itsepuolustusvoimat

text: Japanin itsepuolustusvoimat () tai JSDF on Japanin valtion asevoimat, jotka perustettiin toisen maailmansodan jälkeen. Suurimman osan sodanjälkeistä aikaa japanilaissotilaita kiellettiin poistumasta pääsaarilta, mutta viime vuosina Japani on osallistunut kansainvälisiin rauhanturvaoperaatioihin. JSDF:llä on maavoimissa 148 000 sotilasta, ilmavoimissa 46 000 ja merivoimissa 44 000 sotilasta.


title: Yasser Seirawan

text: Yasser Seirawan (, s. 24. maaliskuuta 1960) on yhdysvaltalainen shakin suurmestari, joka syntyi Syyriassa. Hän on nelinkertainen Yhdysvaltain mestari, juniorien maailmanmestari vuodelta 1979, shakkikirjailija ja -kommentaattori.


title: Yasser Seirawan

text: Seirawan syntyi Damaskoksessa, Syyriassa. Hänen perheensä muutti Yhdysvaltoihin, kun Yasser oli 7-vuotias. Hän on kehittänyt shakkivariantin nimeltään "Seirawan Chess."


title: Helinä Hirvikorpi

text: Helinä Hirvikorpi on suomalainen toimittaja ja tietokirjailija, jonka erikoisalaa ovat yritykset ja johtaminen. Hän työskenteli 13 vuotta Talouselämä-lehdessä.


title: Matkarakastaja

text: Matkarakastaja on Juha Vainion säveltämä, sanoittama ja esittämä, Aarno Ranisen sovittama, vuonna 1971 julkaistu kappale. Kappale julkaistiin singlenä, jonka b-puolella on ”Koltta”.


title: Matkarakastaja

text: Kappale kertoo liivitehtaan edustajan, merkonomi Huikkasen eräästä hotelliyöstä markkinointimatkallaan. Sanoituksessa kaupparatsu Huikkasen yö kuluu lähinnä hotellin baarissa juopotellen ja naisia vikitellen.


title: Matkarakastaja

text: Kauppaedustajien yhdistyksen kerrotaan ilmaisseen julkisen närkästyksensä ammattikuntaansa kohdistuneesta pilkasta. Vainio pyysi kuitenkin eräässä haastattelussa anteeksi sitä, että kappaleessa ei suinkaan ollut tarkoitus mustata koko ammattikuntaa, vaan kertoa vain tarina kaupparatsu Huikkasesta.


title: Matkarakastaja

text: Kappaleen on levyttänyt myös muun muassa Vesa-Matti Loiri, jonka versio julkaistiin hänen albumillaan "Ystävän laulut".


title: Matkarakastaja

text: Vainion pojalla Kallella on Helsingissä lounasravintola nimeltä Ravintola Matkarakastaja, joka on nimetty kappaleen mukaan.


title: Matkarakastaja

text: ”Matkarakastaja” äänitettiin Alppi-studiolla Helsingissä keväällä 1971. Kappaleen äänitti Jouko Ahera ja tuotti Aarno Raninen. Levyllä soittavat seuraavat muusikot:


title: Hiroshi Masuoka

text: Hiroshi Masuoka (; s. 13. maaliskuuta 1960) on japanilainen ralliautoilija, joka voitti Mitsubishi Motorsin autolla Dakar-rallin perättäisinä vuosina 2002 ja 2003.


title: Hiroshi Masuoka

text: Masuokan osallistuminen vuoden 2007 Dakar-ralliin oli hänen uransa kahdeskymmenes.


title: Risto Karmavuo

text: Risto Karmavuo (s. 1977) on helsinkiläinen toimittaja ja kirjailija. Hänen erikoisalaansa ovat ruoka ja viini sekä näiden onnistunut yhdistäminen. Hän on kirjoittanut aiheesta useissa eri kirjoissa ja artikkeleissa sekä esiintynyt radio- ja televisio-ohjelmissa. Lisäksi Karmavuo on Hotelli-, ravintola- ja matkailualan liikkeenjohdon perinteikkäimmän oppilaitoksen Haaga-Helia ammattikorkeakoulun koulutusohjelmajohtaja


title: Playmen

text: Playmen oli italialainen aikuisviihdelehti, jonka perusti vuonna 1967 Adelina Tattilo. Lehdestä tuli niin kuuluisa, että sitä nimitettiin Italian omaksi Playboy-lehdeksi.


title: Playmen

text: Lehteä tehtiin vuoteen 2001 asti ja sitä julkaistiin kuukausittain, kussakin numerossa oli kuvia alastomista naisista. Mukana oli myös erilaisia artikkeleita muodista, urheilusta, kulutustavaroista ja vartaloista.


title: Playmen

text: Lehden ensimmäinen kansikuvamalli oli Brigitte Bardot.


title: Arto Kivimäki

text: Arto Kivimäki (s. 1963 Seinäjoki) on antiikin maailmaan erikoistunut kääntäjä ja kirjailija. Hän on asunut pitkään Joensuussa ja opiskellut Helsingissä ja Tampereella. Hän asuu Riihimäellä.


title: Collin Peterson

text: Collin Clark Peterson (s. 29. kesäkuuta 1944) on yhdysvaltalainen demokraattisen puolueen poliitikko. Hän syntyi Fargossa, Pohjois-Dakotassa, mutta kasvoi Minnesotassa ja valmistui yliopistosta Moorheadissa, samassa osavaltiossa.


title: Collin Peterson

text: Peterson oli Minnesotan osavaltiollisen senaatin jäsenenä vuosina 1977–1986. Hän on istunut Yhdysvaltain edustajainhuoneen jäsenenä Minnesotan seitsemännestä vaalipiiristä vuoden 1991 alusta.


title: Collin Peterson

text: Peterson toimi vuosina 2007–2011 edustajainhuoneen maatalouskomitean puheenjohtajana.


title: Eva Korsisaari

text: Eva Maria Korsisaari on tutkija, joka on käsitellyt rakkautta kirjallisuudessa niin väitöskirjassaan "Tule, rakkaani" (Teos 2006), kuin Yleisradiolle tekemissään ohjelmasarjoissa.


title: Kingdom of Heaven – Taivas maan päällä

text: Kingdom of Heaven – Taivas maan päällä ("Kingdom of Heaven") on William Monahanin käsikirjoittama ja sir Ridley Scottin vuonna 2005 ohjaama ja tuottama eeppinen ristiretkiaikaa käsittelevä elokuva.


title: Kingdom of Heaven – Taivas maan päällä

text: Elokuvassa näyttelevät muun muassa Orlando Bloom, Eva Green, Jeremy Irons, David Thewlis, Marton Csokas, Brendan Gleeson, Alexander Siddig, Ghassan Massoud, Edward Norton, Jon Finch, Michael Sheen, Jouko Ahola ja Liam Neeson.


title: Mikko Lensu

text: Mikko Lensu (s. 1958) on Ilmatieteen laitoksen erikoistutkija, joka tutkii jääpeitteisiä meriä. Lensu työskenteli TKK:n laivalaboratoriossa vuoteen 2003, jolloin hän väitteli filosofian tohtoriksi. Vuosina 2005–2007 hän kirjoitti kolme lastenkirjaa, jotka perustuivat hänen napamatkoihinsa.


title: Mikko Lensu

text: Lensu on ollut vuodesta 1987 lähtien naimisissa kirjailija Leena Lehtolaisen kanssa. Hänellä on avioliitosta kaksi lasta.


title: Luettelo miehille tarkoitetuista elämäntapalehdistä

text: Tämä artikkeli sisältää luettelon lehdistä, jonka asiakaskuntaa ovat pääasiassa miehet.


title: Martin Spanjers

text: Martin Spanjers (s. 2. helmikuuta 1987) on yhdysvaltalainen näyttelijä, ja hänet tunnetaan "Teinitytön kasvatusopas" -televisiosarjan Rory Hennessyna.


title: Martin Spanjers

text: Martin Spanjers on näytellyt myös monissa muissa sarjoissa, joista yksi on "Greyn Anatomia".


title: Attitude

text: Attitude tai Attitudes voi tarkoittaa ainakin seuraavia:


title: En Vogue

text: En Vogue on yhdysvaltalainen tyttöbändi. Yhtye on ollut toiminnassa vuodesta 1988 ja jatkaa edelleen. Yhtyeessä on neljä jäsentä: Terry Ellis, Cindy Herron, Maxine Jones ja Rhona Bennett, joka on yhtyeen nuorin. Yhtyeen tyylilaji on R&B ja soul. He ovat julkaisseet albumeita vuosina 1990–1994, 1997, 1999–2002 ja vuonna 2004. Tällä hetkellä heillä ei ole levytyssopimusta minkään levy-yhtiön kanssa. Yhtyeeseen ovat aiemmin kuuluneet myös Dawn Robinson ja Amanda Cole.


title: Teräase

text: Teräaseet ovat terällä varustettuja metsästys- tai lähitaisteluaseita, joilla voidaan tuottaa lävistäviä tai leikkaavia vammoja. Teräaseita on käytetty metsästykseen ja sodankäyntiin jo kivikaudella. Metallien keksimisen jälkeen teräaseita alettiin valmistaa pronssista, raudasta ja teräksestä. Perinteisiä teräaseita olivat muun muassa tikari, miekka ja keihäs.


title: Teräase

text: Nykyisin teräaseiden merkitys sodankäynnissä ja metsästyksessä on vähäinen, ja teräaseiden käyttö liittyy toisinaan katuväkivaltaan tai muuhun rikollisuuteen. Historialliset tai epätavalliset teräaseet tai sellaisten jäljitelmät voivat olla myös keräilyesineitä.


title: Teräase

text: Puukon, keittiöveitsien tai saksien kaltaisia terällisiä työ- ja tarvekaluja voidaan joskus käyttää teräaseina.


title: Teräase

text: Suomessa teräaseisiin liittyviä säädöksiä on järjestyslaissa. Teräaseiden hallussapito julkisella paikalla on kielletty. Stileteistä puhuttaessa myös maahantuonti ja myynti on kielletty, poikkeuksena historiallisesti tai taiteellisesti arvokkaat esineet.


title: Blue

text: Blue voi tarkoittaa ainakin seuraavia:


title: Megan Hollingshead

text: Megan T. D. Hollingshead (s. 22. syyskuuta 1968 New York, New York) on yhdysvaltalainen ääninäyttelijä, joka tuli tunnetuksi äänirooleistaan Pokémonissa ja Yu-Gi-Oh! Duel Monstersissa


title: Megan Hollingshead

text: Megan tunnetaan parhaiten ääninäyttelystään animessa erityisesti Hoitaja Joyna Pokémonissa ja Mai Kujakuna Yu-Gi-Oh! Duel Monstersissa. Hän on näytellyt muun muassa Rougea Sonic X:ssä, Shizunea Narutossa ja Rangiku Matsumotoa Bleachissä. Tämän lisäksi hän on tehnyt äänirooleja videopeleihin ja oli mukana tekemässä sivuääniä Teini-ikäisiin mutanttininjakilpikonniin.


title: Megan Hollingshead

text: Ääninäyttelyn ohella Megan esiintyy myös teattereissa New Yorkissa ja toimii vapaa-ajallaan Joogan opettajana. Hän opiskeli näyttelemistä William Esper Studiolla ja aloitti ääninäyttelemisen 4Kids Entertainmentillä 1990-luvun lopulla. Nykyisin hän asuu Los Angelesissa ja tekee edelleen äänityötä televisiomainosten ja animaatioiden parissa.


title: Ikurin Vire

text: Ikurin Vire (IkVi) on länsitamperelainen voimistelu- ja urheiluseura, joka on perustettu 13. lokakuuta 1957. Tällä hetkellä seurassa toimii yleisurheilu-, hiihto-, jääkiekko-, jalkapallo-, voimistelu- ja harrastejaosto. Eri jaostoja on ollut toiminnassa enimmillään yli kymmenen. Ikurin Vireen puheenjohtajana toimii Timo Ahonen.


title: Ikurin Vire

text: Seuran alkuajoista lähtien 1990-luvulle saakka Vireen näkyvin laji oli jääkiekko. Ikurin Vire on aloittanut jääkiekkotoiminnan uudestaan 2011.


title: Ikurin Vire

text: Ikurin Vireen historiasta on kirjoitettu 30-vuotishistoriikki "Vireästi – 30 vuotta työtä nuorison ja urheilun hyväksi. Ikurin Vire 1957–1987." Kirjan on kirjoittanut Tuomo Koivisto.


title: Ikurin Vire

text: Nykyään seura tunnetaan parhaiten kilpakävelijöistään, ja yleisurheilujaoston kilpailutoiminta onkin keskittynyt lähinnä kilpakävelyyn. Kaudella 2011 seuran kasvatti Jenni Lahtinen voitti SM-pronssia maantiekävelyssä.


title: Muumi ja vaarallinen juhannus

text: Muumi ja vaarallinen juhannus (, ) on vuonna 2008 valmistunut elokuva, joka pohjautuu Tove Janssonin vuonna 1954 julkaistuun kirjaan "Vaarallinen juhannus". Elokuva on koottu 1970- ja 1980-lukujen taitteessa puolalaisella Semafor-studiolla tehdyn pala-animaatiosarjan "Muumien maailma" materiaalista.


title: Muumi ja vaarallinen juhannus

text: Animaatiosarjan kuvamateriaali on restauroitu täysin elokuvaa varten. Käsikirjoitus ja dialogi on tehty Suomessa alusta alkaen. Alkuperäisessä animaatiosarjassa ei ollut lainkaan dialogia. Animaatiosarjan oikeudet olivat pitkään epäselviä, kunnes suomalainen tuottaja Tom Carpelan ja Filmkompaniet Alpha onnistuivat saamaan sarjan kaikki elokuvaoikeudet itselleen.


title: Muumi ja vaarallinen juhannus

text: Vuonna 2008 elokuva osallistui Malmön kansainvälisillä lastenelokuvajuhlilla lastenelokuvien kilpailusarjaan.


title: Muumi ja vaarallinen juhannus

text:
Seesteisen kesäpäivän Muumilaaksossa keskeyttää tulivuoren purkaus ja valtava tulva-aalto. Vesi nousee yhä korkeammalle, mutta Muumiperhe löytää viime hetkellä turvapaikan merkillisestä talosta, joka ajelehtii heidän eteensä. Sittemmin ilmenee, ettei kyse ole
tavallisesta talosta, vaan näyttämöstä, joka on teatteria harrastavan Emman asumus.


title: Muumi ja vaarallinen juhannus

text:
Hieman vastahakoisesti Emma suostuu auttamaan, kun Muumiperhe haluaa tehdä näytelmän, jota Muumipappa alkaa käsikirjoittaa.
Matkaan tulee mutkia, kun Muumipeikko ja Niiskuneiti joutuvat vahingossa eroon muista. Retkensä aikana he kohtaavat Vilijonkan ja
viettävät yhdessä riehakasta juhannusyötä kokon ympärillä. Seuraavan aamun väärinkäsityksen takia he joutuvat kuitenkin virkavallan takaa-ajamiksi.


title: Muumi ja vaarallinen juhannus

text: Samanaikaisesti myös Pikku Myy päätyy omille teilleen ja kohtaa sattumalta Nuuskamuikkusen. Kaksikko käy kapinoimassa itsevaltiasta puistovahtia vastaan ja saa kontolleen orpolapsilauman. Muumilaakson väki on joutunut toisistaan erilleen, mutta sattumien kautta he löytävät tiensä taas yhteen ja kaikki ehtivät viime tipassa paikalle, kun Muumiperheen näytelmä "Jalopeuran morsiamet" saa ensi-iltansa kelluvalla näyttämöllä.


title: Ralf Schumann

text: Ralf Schumann (s. 10. kesäkuuta 1962 Meissen) on saksalainen pistooliampuja ja olympiavoittaja.


title: Ralf Schumann

text: Schumann on voittanut olympiakultaa kolmesti, Barcelonassa 1992, Atlantassa 1996 ja Ateenassa 2004. Hän saavutti myös itä-saksalaisena olympiahopeaa Soulissa 1988. Schumann haki Pekingissä 2008 neljättä olympiakultaansa. Hän ampuikin finaalin parhaan tuloksen, mutta Ukrainan Oleksandr Petriv oli yhteispisteissä parempi ja jätti Schumannin hopealle.


title: Ralf Schumann

text: Schumann on menestynyt myös maailmanmestaruuskilpailuissa. Hän on voittanut kaksi henkilökohtaista maailmanmestaruutta, Barcelonassa 1998 ja Moskovassa 1990, ja kaksi joukkue mestaruutta, Lahdessa 2002 ja Barcelonassa 1988. Lisäksi Schumann on saavuttanut hopeaa Lahdesta 2002 ja pronssia Milanosta 1994 ja Suhlista 1986.


title: Fátima

text: Fátima on pienehkö kaupunki Portugalissa. Sen asukasluku oli noin 8 900 henkeä vuonna 2011. Fátima on tunnettu erityisesti kristittyjen pyhiinvaelluspaikkana, sillä Neitsyt Marian sanotaan ilmestyneen siellä Fatiman ilmestyksessä noin vuonna 1917 kolmelle lapselle: Lucialle, Jacitalle ja Franséscolle.


title: Gloria Grahame

text: Gloria Grahame, alun perin Hallward (28. marraskuuta 1923 Los Angeles, Kalifornia – 5. lokakuuta 1981 New York) oli yhdysvaltalainen näyttelijä. Grahame voitti parhaan naissivuosan Oscar-palkinnon roolistaan elokuvassa "Särkyneiden haaveiden kaupunki" (1952).


title: Gloria Grahame

text: Muiden elokuvien joukossa ovat "Oikeutettu kosto" (1947), "Hermot pinnalla" (1950), "Pelko" (1952), "Macao – syntisten saari" (1952), "Suuri maailmansirkus" (1952), "Gangsterikuningas" (1953), "Oklahoma" (1955), "Pyörteitä" (1955), "He pakenivat huomispäivää" (1959) ja "Puhtaana käteen" (1980).


title: Gloria Grahame

text: Grahame oli myös tunnettu teatteriesiintyjä. Hänellä oli useita, monesti lyhyiksi jääneitä kohusuhteita. Hän oli naimisissa muiden muassa elokuvaohjaaja Nicholas Rayn kanssa. Grahame kuoli rintasyöpään New Yorkissa 57-vuotiaana. Hänellä on tähti Hollywood Walk of Famella.


title: Robert Ryan

text: Robert Bushnell Ryan (11. marraskuuta 1909 – 11. heinäkuuta 1973) oli yhdysvaltalainen näyttelijä. Hän syntyi Chicagossa ja meni vuonna 1939 naimisiin elämänkumppaninsa Jessican kanssa. Hän valmistui Dartmouth Collegesta vuonna 1932 ja oli toisen maailmansodan veteraani.


title: Robert Ryan

text: Ryan oli ehdolla parhaan miessivuosan Oscar-palkinnon saajaksi roolillaan elokuvassa "Oikeutettu kosto" (1947). Bafta-ehdokkuuden hän sai elokuvasta "Billy Budd" (1962). Ryan esiintyi myös muissa maineikkaissa elokuvissa, joiden joukossa ovat "Viimeinen isku" (1949), "Mies astui junasta" (1954), "He pakenivat huomispäivää" (1959), "Atlantin valli murtuu" (1962), "Taistelu Ardenneilla" (1965) ja Hurja joukko (1969).


title: Robert Ryan

text: Ryan oli kolmen lapsen isä. Hän jäi leskeksi 1972 ja menehtyi itse keuhkosyöpään New Yorkissa 11. heinäkuuta 1973 ollessaan 63 vuoden ikäinen.


title: Arto Rinne

text: Arto Rinne on petroskoilainen Karjalan Radion toimittaja sekä folk-muusikko. Hän on soittaja ja laulaja Santtu Karhu & Talvisovat, Myllärit ja Sattuma -yhtyeissä. Vuonna 2006 hän teki yhteistyössä Peter Coonin kanssa ensimmäisen soololevynsä. Albumi "Kiireen kääntöpuoli" ilmestyi vuonna 2007.


title: Arto Rinne

text: Rinteen tytär Eila (s. 19. huhtikuuta 1990) on myös muusikko ja soittaa viulua Sattuman vakiokokoonpanossa.


title: Kiinan kielen mittasana

text: Kiinan kielen mittasanat () ovat kiinan kielen kieliopillisia sanoja, jotka esitetään lukumäärää ilmaistaessa numeraalin ja pääsanan välissä. Monilla mittasanoilla on myös itsenäinen merkitys esimerkiksi substantiivina, mutta mittasanaa ei läheskään aina voi kääntää substantiivina. Kiinan sanakirjoissa substantiivin yhteydessä kerrotaan yleensä myös siihen liittyvä mittasana.


title: Kiinan kielen mittasana

text: Suomen kielessä mittasanoja voi ajatella sellaisina määreinä kuin "kaksisataa "kilometriä" rautatietä", "kaksi "paria" sukkia" tai "yhdeksän "tuoppia" olutta". Kiinan taipumattomien sanojen käsittelyssä mittasanat ovat kuitenkin välttämättömiä käyttää myös silloin kun luonnollista yksikköä ei ole. Useimmissa tapauksissa voi mittasanan mieltää suomen kielen yksikön partitiivimuotoon, jota esimerkiksi indoeurooppalaiset kielet eivät tunne.


title: Kiinan kielen mittasana

text: Eräät sanat kuten ajanmääreet, rahayksiköt ja mittayksiköt toimivat itsessään mittasanoina, mutta muutoin mittasana toimii aiheenmukaisena määreenä, jonka valinta riippuu usein laskettavan asian ominaisuuksista.


title: Kiinan kielen mittasana

text: "Luonnollisia" mittoja, joissa ei tarvita mittasanaa:Yleensä mittasana on kuitenkin lisättävä erikseen ja sen valinta riippuu substantiivista:Mittasanan käyttö on kiinassa pakollista lukumäärän lisäksi myös eräissä kieliopillisissa rakenteissa ja ilmauksissa. Esimerkiksi ilmaukset "tämä", "tuo", "mikä" ja "kuinka monta" vaativat mittasanan:Myös kiinan verbeillä on vastaavanlaisia määresanoja.


title: Kiinan kielen mittasana

text: Perin. on perinteinen merkki, Yks. osoittaa nykyaikaista yksinkertaistettua merkkiä, jos sellainen on.


title: Kiinan kielen mittasana

text: Perin. kuvaa perinteistä merkkiä, Yks. mahdollista yksinkertaistettua merkkiä..


title: Tuonelan virralla

text: Tuonelan virralla on taidemaalari Axel Gallénin Juseliuksen mausoleumiin maalaama fresko.


title: Tuonelan virralla

text:
Maalauksen kuvaidea ja sommitelma ovat mukaelma maalauksesta "Väinämöisen lähtö". Gallén maalasi omakuvansa maalauksen oikeaan laitaan. Yllään hänellä on freskomaalarin esiliina ja muurauslasta.
Keskellä kuvaa on eräs merkittävistä hahmoista: vanha sokea nainen, jonka taiteilija tapasi eräässä vanhainkodissa. Naisen sanottiin itkeneen silmänsä sokeiksi kun hänen ainoa tyttärensä eksyi metsään koskaan palaamatta. Naisen takaa kurkkivat Pekka Halosen kasvot.


title: Tuonelan virralla

text: Ennen varsinaista freskoa Gallén maalasi samanlaisen harjoitelman vuonna 1903, jonka nimi on "Tuonelan virran rannalla". Temperamaalaus on kooltaan 77 x 145 cm ja on esillä Ateneumissa.


title: Tuonelan virralla

text: Juseliuksen mausoleumi tuhoutui vuonna 1931 tulipalossa. Axel Gallénin poika Jorma Gallen-Kallela maalasi freskot uudelleen isänsä muistiinpanojen, luonnosten ja työsuunnitelmien avulla. Valmiit freskot lisättiin kappeliin vuonna 1939.


title: Mazo de la Roche

text: Mazo de la Roche (15. tammikuuta 1879 – 12. heinäkuuta 1961) oli kanadalainen kirjailija. Hänet tunnetaan parhaiten "Jalna"-romaanisarjastaan, joka kertoo kuvitteellisen Jalnan kartanon omistavan aristokraattisuvun vaiheista vuodesta 1854 vuoteen 1954. Sarjan ensimmäinen osa "Jalna" voitti "Atlantic Monthly" -lehden 10 000 dollarin palkinnon ennen julkaisuaan. Kirja ilmestyi vuonna 1927 ja suomeksi vuosikymmentä myöhemmin 1937. Sarjan kuudestoista ja viimeinen osa "Jalnan aamu" ilmestyi 1960. Romaanit eivät kuitenkaan ilmestyneet kronologisessa järjestyksessä; esimerkiksi sarjan kaikkein varhaisimpia tapahtumia kuvaava "Jalnan synty" (1944) ilmestyi vasta yhdeksäntenä osana.


title: Kalevan kisat 1984

text: Kalevan kisat järjestettiin vuonna 1984 Kajaanissa 6.–7. heinäkuuta. Kilpailupaikka oli Vimpelinvaaran kenttä. Kalevan maljan voitti Helsingin Kisa-Veikot.


title: Kalevan kisat 1985

text: Kalevan kisat järjestettiin vuonna 1985 Lahdessa 16.–18. elokuuta. Kilpailupaikka oli Urheilukeskuksen kenttä. Kalevan maljan voitti Helsingin Kisa-Veikot.


title: Kalevan kisat 1986

text: Kalevan kisat järjestettiin vuonna 1986 Vaasassa 25.–27. heinäkuuta. Kilpailupaikka oli Kaarlen kenttä. Kalevan maljan voitti Helsingin Kisa-Veikot.


title: Taormina

text: Taormina on kaupunki Italiassa Sisilian itärannikolla. Se sijaitsee Joonianmeren rannalla Messinan metropolikaupungissa Messinan ja Catanian kaupunkien välissä, noin 40 kilometriä koilliseen Etnasta.


title: Taormina

text: Taormina on kaupunkina peräisin antiikin ajalta, jolloin se tunnettiin nimellä "Tauromenion". Sen tunnetuin muinaismuisto on roomalaisaikainen Taorminan teatteri. Taormina on nykyisin suosittu turistikohde.


title: Taormina

text: Kaupungin alkuperäinen keskus sijaitsi 200 metriä merenpinnan yläpuolella Tauros-vuoren eli nykyisen Monte Tauron rinteellä. Nykyisin kaupungin alue ulottuu merenrantaan asti. Taorminan naapurikaupunkeja ovat Calatabiano, Castelmola, Castiglione di Sicilia, Gaggi, Giardini-Naxos ja Letojanni.


title: Taormina

text: Taorminan ilmasto on välimerellinen. Tammi-helmikuussa keskilämpötila on noin 14 °C, heinä-elokuussa noin 28–33 °C. Meriveden lämpötila on talvella 16° ja kesällä 28°. Eniten sataa marras-joulukuussa. Aurinko kohoaa kesäpäivänseisauksen aikaan keskipäivällä noin 75 asteen korkeudelle, jolloin sen säteilyteho on noin 1 190 W/m².


title: Taormina

text:
Antiikin aikana kaupunki tunnettiin alun perin nimellä "Tauromenion". Kaupungin paikan lähellä, nykyisen Giardini-Naxoksen kaupungin paikalla, sijaitsi alun perin Naksoksen kaupunki. Syrakusa tuhosi Naksoksen vuonna 403 eaa., jonka jälkeen seudun ei-kreikkalainen sikulien heimo sai kaupungin alueet itselleen. Sikulit perustivat Tauros-vuorelle kaupungin, joka kehittyi Tauromenioniksi. Naksoksesta hengissä selvinneet maanpakolaiset asettuivat sinne lopulta vuonna 358 eaa., jonka jälkeen siitä tuli kreikkalaiskaupunki ja Naksoksen perillinen.
Ensimmäisen puunilaissodan jälkeen 200-luvulla eaa. Sisiliasta tuli Rooman provinssi ja kaupunki sai latinalaisen nimen "Tauromenium". Augustus teki kaupungista roomalaisen colonian "Colonia Tauromeniorum". Kaupunki kukoisti edelleen seuranneella keisarikaudella. Taorminan merkittävimmät antiikin aikaiset jäänteet, mukaan lukien varhaisemman kreikkalaisen teatterin paikalle rakennettu Taorminan teatteri, ovat peräisin roomalaiselta ajalta.


title: Taormina

text: Saraseenit valloittivat kaupungin vuonna 906 jaa. Vuosina 962 ja 969 tapahtui kansannousu arabivaltaa vastaan, jolloin kaupunki tuhoutui. Taormina asutettiin uudelleen 1200-luvulla, mutta se ei noussut enää entiseen asemaansa. Erityisesti kansannousu espanjalaisvaltaa vastaan vuosina 1674–1678 heikensi kaupungin asemaa entisestään. Kun tielinja Messinasta Syrakusaan siirrettiin 1700-luvulla kauemmaksi Taorminasta, kaupunki taantui vähämerkitykselliseksi kyläksi.


title: Taormina

text: Maalauksellisten maisemiensa, suotuisan ilmastonsa ja lukuisten historiallisten nähtävyyksiensä ansiosta Taorminasta kehittyi 1800- ja 1900-luvuilla tärkeä turistikeskus. Kaupunkiin nousi hotelli toisensa jälkeen ja sen elinkeinorakenne muuttui matkailupainotteiseksi.


title: Taormina

text: Toisen maailmansodan aikana Taorminassa oli saksalaisen Wehrmachtin komentokeskus. 9. heinäkuuta 1943 kaupunkiin kohdistui kaksi liittoutuneiden ilmahyökkäystä, jotka tuhosivat Taorminan eteläosia sekä siiven hotelli San Domenicosta, jossa oli menossa saksalaisten sotilasesimiesten tapaaminen.


title: Taormina

text: Toisen maailmansodan jälkeen Taormina kasvoi. Vuoteen 1968 saakka se tunnettiin erityisesti varakkaiden turistien talvikohteena. Hienoimmat hotellit olivat toiminnassa lokakuusta kesäkuuhun. Säännöllisiä vierailijoita olivat muun muassa kirjailijat Roger Peyrefitte, Truman Capote, André Gide ja D. H. Lawrence. Suomen tasavallan presidentti Urho Kekkonen samoin kuin eräät Skandinavian kuninkaalliset kuuluivat vierailijoihin. Taorminan talviasukkeihin lukeutuivat myös Soraya Esfandiary Bakhtiary, Ava Gardner, Romy Schneider, Elizabeth Taylor, Richard Burton, Dino Grandi, Willy Brandt ja Greta Garbo. Myös suomalainen näyttelijä Regina Linnanheimo ihastui kaupunkiin.


title: Taormina

text: Sisilian länsiosassa 15. tammikuuta 1968 tapahtuneen tuhoisan Belicen maanjäristyksen (voimakkuus 6,4 Richterin asteikolla) jälkeen Taormina alkoi suuntautua massaturismiin. Kaupunkikuva alkoi muuttua, ja sesonki siirtyi kesäkaudelle.


title: Taormina

text: Kaupungin tunnetuin nähtävyys on Taorminan teatteri. Muut antiikin ajalta säilyneet jäänteet ovat suhteellisen vähäisiä. Kaupungissa on keskiaikainen linna, Castello Saraceno, sekä lukuisia kirkkoja ja palatseja. Lähialueen nähtävyyksiä ovat muun muassa Giardini-Naxos sekä kaupungin edustalla sijaitseva pieni saari, Isola Bella. Kaupungin suojeluspyhimys on Pyhä Pancratius ("San Pancrazio").


title: Taormina

text: Taormina-Giardinin rautatieasemalla pysähtyvät kaikki Messina–Catania-reitin matkustajajunat. Kaupungista on linja-autoyhteydet Catania-Fontanarossan lentokentälle (etäisyys 67 km) sekä useimpiin Sisilian tärkeisiin keskuksiin. Kaupunki sijaitsee moottoritien A 18 varrella (Autostrada Messina–Catania).


title: Sam Neill

text: Nigel John Dermot (Sam) Neill OBE (s. 14. syyskuuta 1947 Omagh, Pohjois-Irlanti) on uusiseelantilainen näyttelijä. Hän on ollut ehdolla Emmy-palkinnon ja kolmen Golden Globen saajaksi. Lukuisten elokuvien lisäksi Neill on näytellyt myös muun muassa televisiosarjoissa "Reilly, Ace of Spies", "Tudors", "Crusoe", "Happy Town", "Alcatraz", "Peaky Blinders" sekä "Eikä yksikään pelastunut".


title: Sam Neill

text: Neill omistaa useita viinitiloja, jotka tuottavat viiniä nimeltä "Two Paddocks".


title: Käännytys

text: Käännytys on yritystä saada henkilö vaihtamaan uskontoaan, aatteitaan tai mielipiteitään.


title: Käännytys

text: Käännytyksellä on negatiivisia sävyjä silloin, kun kohde ei alun perin ole ollut halukas vaihtamaan uskontoa, aatetta tai poliittista mielipidettä. Käännytyksessä saatetaan käyttää epäeettisiä keinoja hyväksi. Epäeettisestä käännytyksestä on esimerkkinä miekkalähetys. Monia maailman uskontoja on levitetty miekka pelotteena. Jos kohde ei ole halunnut vaihtaa uskontoaan, hänet on surmattu.


title: Jim Henson

text: James Maury ”Jim” Henson (24. syyskuuta 1936 – 16. toukokuuta 1990) oli yhdysvaltalainen nukentekijä, nukketeatteriesiintyjä, piirtäjä, taiteilija, Oscar-ehdokkuuden saanut elokuvaohjaaja ja Emmy-palkinnon saanut televisio- ja elokuvatuottaja, joka tunnetaan Muppetien luojana. Hän myös toimi joidenkin Muppetien, kuten Kermit-sammakon, äänenä. Hensonilla ja Kermit-sammakolla on kummallakin tähti Hollywood Walk of Famella.


title: Jim Henson

text: Nukketeatterilaisena Henson esiintyi useissa televisio-ohjelmissa kuten esimerkiksi "Seesamtie" ja "The Muppet Show" sekä elokuvissa kuten "Muppet-elokuva" (1979) ja "Muppetit ja jalokiviliiga" (1981). Hensonin kanssa Muppettien menestykseen johtaneessa kehitysketjussa oli hänen vaimonsa Jane Henson ja myös nukketeatteriesiintyjä Frank Oz, josta myöhemmin tuli tunnettu Hollywood-elokuvien ohjaaja.


title: Jim Henson

text: Henson opiskeli Marylandin yliopistossa.


title: Jim Henson

text: Henson kuoli vain 53 vuoden iässä keuhkokuumeeseen. Hänen leskensä Jane Henson teki 20 vuotta myöhemmin merkittävän lahjoituksen Smithsonian-instituutin museon kokoelmiin antamalla sille kymmenen Muppet-hahmon alkuperäiset nuket.


title: Don Meineke

text: Donald E. ”Don” Meineke (30. lokakuuta 1930 Dayton, Ohio – 3. syyskuuta 2013 Dayton, Ohio) oli yhdysvaltalainen koripalloilija, joka pelasi NBA-tasolla vuosina 1952–1958. Hän sai NBA:n kaikkien aikojen ensimmäisen parhaalle tulokkaalle myönnettävän "Rookie of the Year" -palkinnon vuonna 1953.


title: Don Meineke

text: Meineke pelasi yliopistotasolla Daytonin yliopistossa. Hänen NBA-seuroinaan olivat Fort Wayne Pistons ja Rochester/Cincinnati Royals.


title: David McCallum

text: David Keith McCallum (s. 19. syyskuuta 1933 Glasgow) on brittiläinen näyttelijä, joka on esiintynyt useissa elokuvissa ja televisiolevitykseen tehdyissä sarjoissa 1950-luvun lopulta alkaen.


title: David McCallum

text: McCallumin tunnetuimpia roolihahmoja on agentti Illya Kuryakin sarjassa "Napoleon Solo". 1970-luvulla hän näytteli toisen maailmansodan aikaan sijoittuneessa vankileiridraamassa "Colditz" ja sarjassa "Näkymätön mies". 1980-luvulla hänet nähtiin suositussa mysteerisarjassa "Safiiri ja Teräs" yhdessä Joanna Lumleyn kanssa. 2000-luvulla McCallum on esiintynyt televisiosarjassa "NCIS Rikostutkijat". Hieman aiemmin McCallum esitti samaista Ducky Mallardin roolihahmoa myös sarjassa Kunnian miehet.


title: David McCallum

text: McCallum on myös esiintynyt teatteriproduktioissa.


title: Gellert Grindelwald

text: Gellert Grindelwald (1883 - maaliskuu 1998) on J. K. Rowlingin "Harry Potter" -kirjasarjan henkilö. Gellert Grindewald oli Albus Dumbledoren lapsuuden ystävä ja entinen pimeyden velho, joka on kuollessaan suunnilleen Dumbledoren ikäinen. Grindelwald oli tunnetusti maailman toiseksi mahtavin pimeyden velho heti Lordi Voldemortin jälkeen. Grindelwalt kuvattiin nuorena komeannäköiseksi mieheksi, jolla oli kullanruskeat hiukset. Myöhemmin vanhempana Grindelwaltin hiukset olivat valkoiset ja hänen vasen silmänsä oli mustanvärinen ja oikea silmä valkoisenvärinen ja hänellä oli tuuheat viikset. Elämänsä lopussa Grindelwalt kuvattiin lähes hampaattomana kalpeana luurankomaisena miehenä, jonka silmät roikkuivat. Grindelwald mainittiin jo sarjan ensimmäisessä kirjassa ("Harry Potter ja viisasten kivi") Dumbledoresta kertovassa suklaasammakkokortissa, jossa mainittiin Albus Dumbledoren ja Gellert Grindelwaldin kaksintaistelu vuonna 1945. Grindelwald mainittiin uudestaan sarjan seitsemännessä kirjassa ("Harry Potter ja kuoleman varjelukset"), ja teoksessa Ihmeotukset ja niiden olinpaikat hänellä oli isompi rooli. Ihmeotukset-elokuvasarjassa Grindelwaltia esittävät Colin Farrell ja Johnny Depp.


title: Gellert Grindelwald

text: Grindelwald syntyi vuoden 1883 tienoilla. Hän opiskeli Durmstrangin velhokoulussa ja oli älykäs oppilas ja Grindelwald hurmaantui pimeyden voimiin jo nuorena. Hän oli lahjakas ja teki kouluaikoinaan lähes kuolettavia kokeiluja muihin koululaisiin. Grindelwald pystyi loitsimaan niin voimakkaan harhautus-loitsun, että se teki hänet kokonaan näkymättömäksi. Grindelwald erotettiin hänen kuudentena opiskeluvuonna, kun hänen kieroutuneita pimeyden voimien kokeilujaan ei voitu enää katsoa sormien läpi. Erotetuksi tulemisensa jälkeen Grindelwald matkusti kesäksi Godrickin notkoon isotätinsä Bathilda Bagshotin luokse kyläilemään. Hän solmi todella läheisen ystävyyssuhteen nuoren Albus Dumbledoren kanssa, joka asui Notkossa Bathildan naapurissa. Nämä kaksi poikkeuksellisen nerokasta, ja kyvyiltään varhaiskypsää nuorta miestä, aikoivat etsiä Kuoleman varjeluksia ja alkoivat kehittelemään suunnitelmia jästien alistamisen ja velhojen ylivallan toimeen panemiseksi. Kumpikin tosin halusi kuoleman varjelukset hieman eri syistä; Albuksen hartain toive oli saada käsiinsä Elpymyskivi, nähdäkseen sukunsa taas ja saadakseen pyytää anteeksi. Gellert taas halusi voimaikkaimmin Seljasauvan, Elpymiskivi tarkoitti hänelle pääasiassa manaliusarmeijaa. Grindelwald omaksui Dumbledoren lausahduksen "yhteiseksi hyväksi" oikeutukseksi teoilleen. Grindelwald oli loistava manipuloimaan ihmisiä. Jotain kertoo se, että hänen onnistui vietellä Albus Dumbledore, joka jo tuolloin oli äärimmäisen loistava ja nerokas velho, auttamaan häntä suunnitelmissaan, käyttämällä Dumbledoren kokemaa vetovoimaa hyväkseen. Grindelwald oli myös todella kyvykäs okklumoija. Hän pystyi peittämään todelliset ajatuksensa Albus Dumbledorelta.


title: Gellert Grindelwald

text: Grindelwaldin ja Dumbledoren ystävyyssuhde kariutui karkeasti Albuksen veljen Aberforthin suututtua Albukselle heidän suunnitelmistaan, josta seurasi kaikkien kolmen välinen taistelu Grindelwaldin langetettua kidutuskirouksen Aberforthiin. Tämän taistelun seurauksena Dumbledoren veljesten nuorin sisko Ariana kuoli häneen osuneeseen kiroukseen. Tämän seurauksena Grindelwald pakeni nopeasti pois Englannista, hän ei halunnut joutua edesvastuuseen ja saada jatkoa ennestäänkin pitkälle rikoslistalleen. Grindelwald myöhemmin jäljitti ja varasti Seljasauvan sauvantekijä Mykew Gregorovitchilta ja rakensi itselleen armeijan. Grindelwaldin tiedetään olleen ensimmäinen pimeyden velho, joka loi kokonaisen manaliusarmeijan. Grindelwalt kauhistutti Eurooppaa hirmuteiollaan, murhaamalla niin velhoja kuin jästejäkin, mutta ei koskaan ulottanut hirmuretkiään Britanniaan saakka, koska luultavasti pelkästi entistä parasta ystäväänsä. Hän "oikeutti" rikoksensa Albuksen kehittämällä " Yhteiseksi hyväksi " iskulauseella, jonka mukaan velhot ottaisivat ylivallan jästien omaksi parhaakseen. Grindelwaltin ollessa Yhdysvalloissa hänet melkein vangittiin, mutta hän pääsi pakenemaan, mistä Yhdysvaltain taikakongressin johtaja Seraphina Picquery syytti alaistaan Heinrich Eberstadtia sanomalla hänen antaneen Grindelwaltin livetä hänen sormiensa välistä.


title: Gellert Grindelwald

text: Grindelwalt naamioitui henkilöksi nimeltä Percival Graves ja soluttautui Yhdysvaltain taikakongressiin, mutta Lisko Scamander ja entinen aurori Tina Goldstein onnistuivat paljastamaan hänet ja Grindelwalt pidätettiin. Muutaman kuukauden päästä Grindelwalt pakeni ja perusti vankilan nimeltään Nurmengard, johon hän vangitsi vastustajiaan. Lopulta vuonna 1945, käytiin kaikkien aikojen kaksintaistelu 63-vuotiaan Dumbledoren ja Grindelwaldin kesken. Dumbledore kukisti Grindelwaldin, otti tältä Seljasauvan, ja lähetti hänet loppuelämäkseen Grindelwaldin itse rakentamaan vankilaan, Nurmengardiin. 53 vuotta myöhemmin Lordi Voldemort tappoi Grindelwaldin selliinsä vuonna 1998 sen jälkeen, kun tämä ei suostunut antamaan hänelle informaatiota Seljasauvan omistajasta. Dumbledoren ollessa Harryn mielessä hän kertoi Harrylle uskoneensa, että Grindelwald oli viimeisinä vuosinaan alkanut katua tekojaan ja halusi hyvittää ne olemalla kertomatta Voldemortille Seljasauvan olinpaikkaa. Grindelwalt oli kuollessaan noin 115 vuoden ikäinen. Ei ole tiedossa jäikö Nurmengard Grindewaltin kuoltua tämän hautakammioksi.


title: Brandon Roy

text: Brandon Dawayne Roy (s. 23. heinäkuuta 1984 Seattle) on yhdysvaltalainen koripalloilija, joka on viimeksi edustanut Minnesota Timberwolvesia.


title: Brandon Roy

text: Roy syntyi Seattlessa, Washingtonissa, ja opiskeli Garfieldin lukion jälkeen Washingtonin yliopistossa. Roy varattiin NBA:han vuonna 2006, jossa hän edusti koko uransa Portland Trail Blazersia. Hänet valittiin kaudella 2006–2007 . Roy ilmoitti NBA-koripallon lopettamisesta vuonna 2011 lukuisten loukkaantumisten takia. Kauden tauon jälkeen hän palasi kuitenkin NBA:han Minnesota Timberwolvesin joukkueeseen.


title: Brandon Roy

text: Roy syntyi köyhään työläisperheeseen Seattlessa. Hänen isänsä oli entinen lukiokoripalloilija ja perheessä harrastettiin paljon urheilua. Nuoruudessaan Roy harrasti muun muassa jalkapalloa ja amerikkalaista jalkapalloa, mutta hän keskittyi lopulta koripalloon. Roy kävi lukiota Garfieldin lukiossa, jossa hän käytti tuntien välisen ajan hioten koripallotekniikkaansa. Lisäksi hän tuli koulussa tunnetuksi suuresta ponnistusvoimastaan. Royn ensimmäiset vuodet lukion joukkueessa olivat vaikeat, eikä hän saanut peliaikaa. Kahtena viimeisenä lukiokautena hän nousi kuitenkin joukkueen avainpelaajiin ja hänet rankattiin maan parhaimpien lukiopelaajien listaukseen. Roy ilmoittautui vuoden NBA:n varaustilaisuuteen ja kävi Portland Trail Blazersien leirillä. Hän huomasi olevansa vielä liian kehittymätön fyysisesti NBA:han, minkä takia hän veti nimensä pois varaustilaisuudesta.


title: Brandon Roy

text: Roy halusi lukion jälkeen pelata yliopistokoripalloa Washingtonin yliopistossa, mutta esteenä tälle oli hänen vaikea lukivaikeus, jonka takia hän ei päässyt testeistä läpi, joilla hän olisi voinut aloittaa opiskelun. Hän teki testit neljä kertaa, joiden aikana hän oli töissä huoltomiehenä Seattlen satamassa. Neljännen yrittämän jälkeen Roy pääsi aloittamaan opiskelut yliopistossa. Koulun koripallojoukkueessa hän nousi aloitusviisikkoon kauden loppuun mennessä. Kaudella 2003–2004 hän nousi vakituisesti joukkueen avaukseen. Seuraavan kauden piti olla hänen läpimurtokautensa, mutta hän reväytti oikean polvensa nivelkierukan pelissä ja joutui leikkaukseen, joka piti hänet sivussa lukuisista peleistä. Joukkue eteni kuitenkin Royn ja Nate Robinsonin johdolla kuudentoista parhaan joukkoon kauden NCAA-turnauksessa.


title: Brandon Roy

text: Kauden 2004–2005 jälkeen Roy harkitsi jälleen ilmoittautumista NBA:n varaustilaisuuteen, jossa hänet olisi varattu ensimmäisen kierroksen viimeisinä pelaajina tai toisen kierroksen ensimmäisinä pelaajina. Hän ei halunnut näin myöhäistä varausnumeroa, jonka takia hän palasi Washingtoniin vielä viimeiseksi kaudeksi. Roy siirrettiin pelaamaan pelintekijän pelipaikkaa, koska Robinson oli siirtynyt NBA:han. Uusi roolitus sopi hänelle, sillä Roy teki 20,2 pistettä ottelua kohden. Hänet valittiin konferenssin parhaaksi pelaajaksi, jonka lisäksi hän johdatti joukkueensa NCAA-turnauksessa kuudentoista parhaan joukkoon.


title: Brandon Roy

text: Roy ilmoittautui vuoden varaustilaisuuteen, ja hän kävi viiden NBA-joukkueen leireillä. Varaustilaisuudessa Minnesota Timberwolves varasi hänet kuudentena pelaajana, mutta hänen pelioikeutensa kaupattiin heti Portlandille. Roy teki kaudella 2006–2007 16,8 pistettä ja antoi 4,0 pistettä ottelua kohden, joilla hän johti tulokkaiden tilastoja. Hän joutui jättämään 19 ottelua väliin kantapäävamman takia. Tästä huolimatta hänet valittiin kauden päätteeksi .


title: Brandon Roy

text: Kaudella 2007–2008 Roy nousi joukkueen parhaaksi korintekijäksi ja syöttäjäksi. Hänellä oli myös liigan yhdenneksitoista paras syöttöjen ja menetysten suhde. Hänet valittiin un, jossa hän teki eniten pisteitä lännen joukkueesta. Ennen seuraavan kauden alkua Roy joutui leikkauttamaan polviaan jo kolmannen kerran urallaan. Leikkauksessa poistettiin hänen vasemman polvensa rustoa. Kausi 2008–2009 oli Royn tilastollisesti paras NBA-kausi, sillä hän teki 22,6 pistettä ja otti 4,7 levypalloa ottelua kohden. Joulukuussa 2008 hän teki Phoenixia vastaan 52 pistettä, mikä oli hänen uusi piste-ennätyksensä. Hän oli myös pudotuspeleissä joukkueensa paras pistemies 26,7 pisteen keskiarvolla. Kauden päätteeksi Roy valittiin . Edellisen kerran Portlandin pelaaja oli valittu tähdistöjoukkueeseen vuonna 1992.


title: Brandon Roy

text: Kesällä 2009 Roy teki Portlandin kanssa uuden viisivuotisen sopimuksen, jolla hän sai NBA:n palkkakaton asettamaa maksimipalkkaa. Hänet valittiin vuoden 2010 tähdistöotteluun, jonka hän joutui jättämään väliin jalan loukkaantumisen takia. Ennen vuoden 2010 pudotuspelejä Roy kärsi jälleen loukkaantumisesta ja hänen polvensa jouduttiin leikkaamaan. Hän pääsi pelaamaan kuitenkin jo neljänteen pudotuspeliotteluun. Kauden päätteeksi Roy valittiin NBA:n kolmostähdistöön. Seuraavan kauden aikana Royn pistekeskiarvo laski ja hänen polvensa kipeytyivät. Hän jätti aluksi yhdeksän ottelua väliin, mutta joulukuussa 2010 hän joutui jättäytymään kokonaan sivuun. Tammikuussa 2011 Royn molemmat polvet leikattiin. Hän teki vielä paluun loppukaudeksi, mutta hänen tilastolukemansa laskivat edelliskausiin verrattuna. Hän teki kauden aikana 12,6 pistettä ja antoi 2,7 syöttöä ottelua kohden, mikä oli hänen NBA-uransa alhaisin lukema. Roy aloitti alle puolet kauden peleistään kentältä.


title: Brandon Roy

text: Joulukuussa 2011 Roy ilmoitti suunnitelmistaan lopettaa koripallouransa. Hän oli aikaisemmin sanonut, että hänen molempien polviensa luiden välistä puuttuu rusto. Kesällä 2012 Roy ilmoitti jatkavansa peliuraansa Minnesotan paidassa. Hän ehti pelata ainoastaan viisi ottelua, jonka jälkeen hän joutui polvileikkaukseen marraskuussa 2012. Toukokuussa 2013 Minnesota luopui Royn pelaajaoikeuksista.


title: Brandon Roy

text: Roy on pelipaikaltaan lähinnä heittävä takamies, vaikka hän on pelannut myös pelintekijänä. Sports Illustrated-lehden mukaan Roylla on hyvä ponnistusvoima, jota hän käyttää kuitenkin harvoin. Hänen joukkuekaverinsa Joel Przybilla on kehunut Royn tapaa löytää korilleajoille oikeat kulmat. Lisäksi hänen pelityyliään on kuvailtu hyvin kurinalaiseksi. Toisaalta Royta on kritisoitu siitä, että hän ei osaa pelata vapaammin.


title: Brandon Roy

text: NBA-valmentaja Doc Rivers on kuvaillut Royn pelityyliä epäitsekkääksi ja kontrolloiduksi. Hänen mukaan Royn pelityyli keskittyykin joukkuepelaamiseen.


title: Brandon Roy

text: Roy on naimisissa Tiana Bardwellin kanssa ja parin ensimmäinen lapsi syntyi vuonna 2007. Parin toinen lapsi syntyi vuonna 2009. Bardwell ja Roy menivät naimisiin vuonna 2010.


title: Boris Gelfand

text: Boris Gelfand (s. 24. kesäkuuta 1968) on israelilainen shakin suurmestari ja shakkikirjailija. Vuonna 2010 Gelfand voitti FIDE:n maailmancupin, mikä avasi hänelle paikan kahdeksan pelaajan joukkoon mm-ehdokasotteluihin. Ehdokasotteluiden finaalissa Gelfand kukisti Aleksandr Grištšukin ja saavutti oikeuden haastaa Viswanathan Anandin maailmanmestaruudesta vuonna 2012. MM-ottelussa tilanne oli pitkien pelien jälkeen tasan molempien voitettua yhden pelin. Lopulta mestaruus ratkaistiin neljässä nopean shakin katkaisupelissä, jotka voitti Anand pistein 2½ - 1½, joten Anand säilytti mestaruutensa.


title: Boris Gelfand

text: Gelfand syntyi Minskissä, Valko-Venäjällä. Hän muutti Israeliin vuonna 1998 ja asuu nykyisin Rishon LeZionissa.


title: Boris Gelfand

text:
Gelfand voitti Neuvostoliiton juniorien maailmanmestaruuden 17-vuotiaana ja juniorien Euroopan mestaruuden kaksi vuotta myöhemmin. Hän saavutti suurmestarin arvon vuonna 1989. Hän on voittanut noin 30 turnausta ammattilaisurallaan, mukaan lukien turnaukset
Wijk Aan Zeessa (vuonna 1992 and 1994), ensimmäisen sijan Bielissä (1993), Dos Hermanas-turnauksen (1994), Belgradissa (1995), Tilburgissa (1996), Malmössä (1999) ja Pamplonassa 2004.


title: Boris Gelfand

text: Gelfand ei ollut yksi suosikeista shakin MM-turnauksessa 2007, mutta hän yllätti sijoittumalla siinä kolmanneksi jakaen saman pistemäärän toiseksi tulleen Vladimir Kramnikin kanssa.


title: Boris Gelfand

text: Vuonna 2010 Gelfand voitti FIDE:n maailmancupin, mikä avasi hänelle paikan kahdeksan pelaajan joukkoon mm-ehdokasotteluihin. Neljännesfinaaleissa Gelfand voitti Şəhriyar Məmmədyarovin pistein 2½–1½. Semifinaaleissa vastaan tuli Veselin Topalovin kukistanut Gata Kamski. Tilanne oli pitkien pelien ja nopean shakin jälkeen tasan, mutta Gelfand oli parempi pikashakissa. Kuuden pelin mittaisessa finaalissa Gelfand kukisti Aleksandr Grištšukin viimeisen pelin voitollaan ja saavutti oikeuden haastaa Viswanathan Anandin maailmanmestaruudesta vuonna 2012.


title: Boris Gelfand

text: Vuoden 2012 maailmanmestaruusottelussa tilanne oli pitkien pelien jälkeen tasan molempien voitettua yhden pelin. Lopulta mestaruus ratkaistiin neljässä nopean shakin katkaisupelissä, jotka voitti Anand pistein 2½ - 1½, joten Anand säilytti mestaruutensa.


title: Jarmo Leppiniemi

text: Jarmo Leppiniemi (s. 16. helmikuuta 1948 Jurva) on kauppatieteiden tohtori. Hänellä on laskentatoimen professuuri Helsingin kauppakorkeakoulussa vuodesta 1990 sekä useita neuvosto- ja hallitusjäsenyyksiä eri yhtiöissä ja yhteisöissä. Leppiniemi syntyi Jurvassa, mutta kävi koulunsa Porissa. Hän opiskeli Helsingin kauppakorkeakoulussa, jonka assistentiksi hänet vuonna 1972 nimitettiin. Helsingin kauppakorkeakoulun ylioppilaskunta valitsi hänet vuoden opettajaksi vuonna 1985.


title: Jarmo Leppiniemi

text: Jarmo Leppiniemi toimi Osakesäästäjien Keskusliiton puheenjohtajana 24 vuotta vuoteen 2008. Toukokuussa 2008 hän luopui tehtävästään ja hänet valittiin liiton kunniapuheenjohtaksi. Leppiniemi on puhunut osakesijoittamisen puolesta asiantuntijana ja muun muassa Ilta-Sanomien kolumnistina.


title: Chris Paul

text: Christopher Emmanuel ”Chris” Paul (s. 6. toukokuuta 1985 Winston-Salem, Etelä-Carolina) on yhdysvaltalainen koripalloilija, pelipaikaltaan pelintekijä. Hän on muun muassa moninkertainen NBA:n tähdistöjoukkuelainen, tähdistöottelupelaaja, riistotilaston voittaja ja syöttötilaston voittaja sekä kaksinkertainen olympiavoittaja.


title: Chris Paul

text: Paul on pelannut NBA-tasolla kaudesta 2005–2006 lähtien. Hän aloitti New Orleans Hornetsissa, kaudesta 2011–2012 vuoteen 2017 asti hänen seuranaan oli Los Angeles Clippers ja kesällä 2017 hän siirtyi Houston Rocketsiin.


title: Chris Paul

text: Pohjoiscarolinalainen Paul opiskeli West Forsyth High Schoolissa ja Wake Forestin yliopistossa. Hän sai NBA-kauden 2005–2006 jälkeen palkinnon. Vuonna 2008 hän pelasi ensimmäistä kertaa ssa ja valittiin kauden päätteeksi liigan ykköstähdistökentälliseen. Hän oli ykkönen riisto- ja syöttökeskiarvoissa kaudella 2008–2009.


title: Chris Paul

text: Ennen kautta 2011–2012 Paul oli pitkään siirtohuhujen kohteena. Hänet ehdittiin jo kaupata Los Angeles Lakersiin, mutta muiden omistajien tuli hyväksyä kauppa, sillä Hornets oli liigan omistuksessa. Muiden omistajien hylättyä kaupan Paul siirtyikin lopulta kaupungin toiseen joukkueeseen, Los Angeles Clippersiin.


title: Chris Paul

text: Kesäkuussa 2017 Paul siirtyi Houston Rocketsiin.


title: Chris Paul

text: Paul on maajoukkuetasolla edustanut Yhdysvaltoja useaan otteeseen. Hän kuului joukkueeseen, joka voitti MM-pronssia Japanissa 2006 sekä oli osana olympiakultaa voittaneissa joukkueissa Pekingin olympialaisissa 2008 ja neljä vuotta myöhemmin Lontoon olympialaisissa 2012.


title: You Us It!

text: You Us It! on brittiläisen punk-yhtye 999:n kolmastoista albumi. Albumi sisältää hittejä, kuten ""Bye Bye England"" ja ""Black Flowers For The Bride"". Albumi nauhoitettiin vuonna 1993.


title: Tata Group

text: Tata Group () on kansainvälinen konglomeraatti, jonka pääkonttori on Intian Mumbaissa. Se on Intian suurin yksityinen yritys ja toimii teräs-, auto-, tietotekniikka-, viestintä-, voimayhtiö-, tee- ja hotellialoilla.


title: Tata Group

text: Yhtymä sai nimen perustajansa Jamsetji Tatan mukaan, joka perusti kangasalan yrityksen vuonna 1874. Tatan perheen edustajia on ollut lähes tauotta yhtymän johdossa. Nykyisin valtaa käyttää viidennen sukupolven edustaja Ratan Tata. Konserni laajensi hotellialalle 1904, teräkseen 1912, moottoreihin 1945 ja autoihin 1954. Tata Steel on Aasian ensimmäinen ja Intian suurin yksityinen teräsyhtiö, joka on nykyisin maailman kuuden suurimman teräsyhtiön joukossa. Tata Motors on yhtymän autovalmistaja. Tata Global Beverages on puolestaan yhtymän virvoitusjuomakonserni, joka on yksi maailman viidestä suurimmasta teen valmistajasta.


title: Tata Group

text: Vuonna 2008 Tata Group julkisti maailman halvimman auton, 1 800 euroa maksavan Tata Nanon. Yritys kävi myös neuvotteluja Fordin kanssa Jaguarin ja Land Roverin ostamisesta Tata osti ne lopulta 2,3 miljardilla dollarilla eli noin 1,5 miljardilla eurolla.


title: Mühlburg

text: Mühlburg on Karlsruhen kaupunginosa. Sen läpi virtaa Albjoki. Mühlburgissa asukasluku on 15 699 (2006).


title: Mühlburg

text: Ensimmäiset maininnat Mühlburgista ovat vuodelta 1248. Tuolloin kaupungin nimi oli "Mulenberc". Kaupunki sai vuonna 1670 kaupungin oikeudet. Vuonna 1886 Mühlburg yhdistettiin Karlsruheen – tuolloin kaupungin asukasluku oli noin 4 100 ja pinta-ala 2,10 km².


title: Mühlburg

text: Vuodesta 1901 lähtien Karlsruhen satama Reinissä on sijainnut Mühlburgissa. Mühlburgin kuuluisin asukas on Karl Benz, joka syntyi siellä vuonna 1844.


title: Friedrich Overbeck

text: Johann Friedrich Overbeck ( 3. heinäkuuta 1789 Lyypekki – 12. marraskuuta 1869 Rooma, Italia) oli saksalainen taidemaalari, piirtäjä ja kuvittaja.


title: Friedrich Overbeck

text: Overbeck muutti 1809 Roomaan. Hän oli nasareenien merkittävimpiä taiteilijoita. Tyylillisesti hänen uskonnollinen taiteensa muistutti Rafaelia ja Peruginoa.


title: Luettelo Suomen kunnista vuonna 2008

text: Taulukko sisältää Suomen kuntien tietoja vuodelta 2008 lajiteltavassa taulukossa. Lisätyt tiedot ovat pinta-ala, asukasmäärä ja asukastiheys.


title: Coelurosauravus

text: Coelurosauravus ("onttoluinen liskolintu") oli permikaudella puissa elänyt matelija. Se oli yksi ensimmäisistä liitävistä selkärankaisista.


title: Coelurosauravus

text: "Coelurosauravuksella" oli selässä pitkiä luusauvoja, joiden väliset ihopoimut toimivat siipinä. Pieni ja kevyt kallo auttoi "Coelurosauravusta" pysymään kauan ilmassa. Liitäessään se piti eturaajansa ojennettuina ja käytti häntäänsä peräsimenä. Se saattoi myös levittää siipensä nostaekseen lämpötilaansa kun se otti aurinkoa puiden rungoilla. Sen taipuisat kynnelliset sormet auttoivat sitä pysymään kiinni puissa. "Coelurosauravusten" uskotaan saalistaneen ja levänneen parvissa. Toisin kuin myöhemmin elänyt "Kuehneosaurus", "Coelurosauravus" pystyi laskostamaan siipensä levätessään. Niiden ravintoa olivat suuret hyönteiset, joita ne murskasivat terävillä hampaillaan. "Coelurosauravuksen" pituus oli 30-40 cm ja siipien kärkiväli noin 30 cm.


title: Coelurosauravus

text: Ensimmäiset "Coelurosauravuksen" jänteet löysi eräs kuparikaivostyömies Englannista vuonna 1910. Tämän jälkeen on löytynyt lisää näytteitä Englannista, Madagaskarilta ja 1980-luvun loppupuolella Itä-Saksasta Kupershieferin muodostumasta.


title: Jerry Mathers

text: Jerry Mathers (s. 2. kesäkuuta 1948) on yhdysvaltalainen näyttelijä. Hänet muistetaan muun muassa televisiosarjasta "Leave It to Beaver", joka esitettiin alun perin vuosina 1957–1963.


title: Jerry Mathers

text: Mathers esiintyi myös elokuvissa, joista eräs on Alfred Hitchcockin "Mutta... kuka murhasi Harryn?" (1955). Hän aloitti uransa hyvin varhain; hänet nähtiin mainoksessa jo kaksivuotiaana.


title: Jerry Mathers

text: Suurimman maineensa Iowan Sioux Cityssä syntynyt Mathers saavuttikin juuri lapsinäyttelijänä. Hän valmistui Notre Dame High Schoolista 1967 ja myöhemmin Kalifornian yliopistosta. 1960-luvun viimeisinä vuosina Yhdysvalloissa alkoi levitä virheellinen huhu, jonka mukaan Mathers olisi saanut surmansa Vietnamissa.


title: Jerry Mathers

text: Mathersilla on kolme lasta. Hän sairastaa aikuisiän diabetesta.


title: Samuel Peter

text: Samuel Okon Peter (s. 6. syyskuuta 1980 Akwa Ibom, Nigeria) on uransa lopettanut nigerialainen nyrkkeilijä ja WBC-ammattilaisliiton raskaan sarjan entinen maailmanmestari.


title: Samuel Peter

text: Peter aloitti nyrkkeilyuransa 11-vuotiaana pelattuaan sitä ennen jalkapalloa. Amatööriurallaan hän voitti Nigerian mestaruuden sekä Afrikan aluemestaruuden. Hän edusti maataan Sydneyn olympialaisissa vuonna 2000, missä hävisi puolivälierissä Italian Paolo Vidozille. Nuoren nyrkkeilijän kyvyt pantiin kuitenkin merkille. Amatööriurallaan hänen saldokseen jäi 18 voittoa ja 2 tappiota.


title: Samuel Peter

text: Heti Sydneyn jälkeen Peter siirtyi ammattilaiseksi. Hän teki sopimuksen Ivaylo Gotzevin kanssa ja Andy "Pops" Anderson ryhtyi hänen valmentajakseen. Peter teki sopimuksen Duva Boxingin kanssa. Peter tuli heti uransa alussa tunnetuksi kovasta lyöntivoimastaan ja voitti valtaosan otteluistaan tyrmäyksellä heti ottelun alkuvaiheissa.


title: Samuel Peter

text: 4. joulukuuta 2004 Peter voitti NABF:n raskaansarjan mestaruuden tyrmättyään Jeremy Williamsin vain 27 sekuntia kuluneen toisen erän jälkeen. Seuraavan vuoden joulukuussa hän tyrmäsi Yanqui Diazin ja voitti USBA:n tittelin nimiinsä. Seuraavana kesänä hän voitti nimiinsä NABA-liiton mestaruuden tyrmättyään Taurus Sykesin toisessa erässä. Syyskuussa hän puolusti NABF-titteliään Volodymyr Klytškoa vastaan ottelussa, joka samalla toimi haastajaotteluna IBF- ja WBO-liittojen maailmanmestaruusotteluun. Klytško kävi ottelun aikana kolmesti kanveesissa, mutta lopulta kamppailu tuomittiin ukrainalaisen voitoksi kaikin tuomariäänin. 15. joulukuuta Peter otteli Robert Hawkinsia vastaan täydet kymmenen erää puolustaessaan NABA-titteliään ja voitti ottelun kaikin tuomariäänin. Huhtikuussa hän sai NABF-tittelin jälleen nimiinsä tyrmättyään ensimmäisessä erässä Julius Longin. Syyskuussa NABF-puolustusottelussa James Toneya vastaan oli panoksena paikka WBC-liiton MM-otteluun. Peter voitti täydet 10 erää kestäneen kamppailun tuomarien hajaäänipäätöksellä. Hän kohtasi Toneyn uudelleen heti seuraavan vuoden tammikuussa ja voitti tällä kertaa kaikin tuomariäänin. Toneytä vastaan käymässään uusintaottelussa Peter tuli kehään 113 kiloisena. Ensimmäisessä erässä Peter satutti Toneyta laajakaarisilla oikean käden iskuillaan. Toisessa erässä Peter iski Toneyn kanveesille ensimmäistä kertaa yli 10 vuoden aikana. Toneyn horjahtaessa 10 erässä Peter imitoi tämän horjahdusta. Kamppailun lopussa Peter tanssi kehässä voittaen kaikin tuomariäänin.


title: Samuel Peter

text: Peterin vastustajaksi MM-otteluun piti alun perin tulla puolustava mestari Oleg Maskajev, joka kuitenkin kärsi selkävaivoista. Peter otteli Jameel McClineä vastaan tilapäisestä WBC:n MM-tittelistä, jonka voittajan oli määrä kohdata hallitseva mestari Maskajev myöhemmässä vaiheessa. McClinen piti alun perin kohdata MM-ottelussa Volodymyr Klytško, joka myös kärsi loukkaantumisista. 6. lokakuuta 2006 New Yorkin Madison Square Gardenilla käyty ottelu kesti täydet 12 erää ja päättyi Peterin voittoon kaikin tuomariäänin.


title: Samuel Peter

text: Vihdoin, 8. maaliskuuta 2008, Peter kohtasi Maskajevin varmistaakseen WBC liiton maailmanmestaruutensa. Plaza de Torosissa Meksikon Cancunissa käydyssä ottelussa Peter vei voiton nimiinsä kuudennen erän teknisellä tyrmäyksellä.


title: Samuel Peter

text: Vuoden 2008 maaliskuussa Peter puolusti WBC liiton mestaruuttaan paluun tehnyttä ukrainan Vitali Klytškoa vastaan. Peterin kulmaus luovutti kamppailun 8 erän jälkeen. Vuonna 2009 Peter hävisi Eddie Chambersille täysien erien jälkeen tuomariäänin. Vuoden 2010 marraskuussa Peter kohtasi Volodymyr Klytškon toisen kerran urallaan häviten tyrmäyksellä ottelun kymmenennessä erässä.


title: Samuel Peter

text: Vuoden 2011 huhtikuussa Peter otteli suomalaista Robert Heleniusta vastaan häviten tyrmäyksellä yhdeksännessä erässä.


title: Samuel Peter

text: Peter on hyvin uskovainen mies, joka ei juo eikä tupakoi. Hän asuu Las Vegasissa.


title: Hugh Beaumont

text: Eugene Hugh Beaumont (16. helmikuuta 1909 – 14. toukokuuta 1982) oli yhdysvaltalainen näyttelijä. Hänet muistetaan parhaiten roolista televisiosarjassa "Leave It to Beaver" (1957–1963).


title: Hugh Beaumont

text: Beaumont syntyi Kansasissa ja valmistui yliopistosta teologian maisteriksi. Hän oli vuodesta 1942 naimisissa näyttelijä Kathryn Adamsin kanssa ja sai kolme lasta.


title: Hugh Beaumont

text: Jonkin verran myös ohjaus- ja käsikirjoitustöissä vaikuttanut Beaumont kuoli sydänkohtaukseen ollessaan 73-vuotiaana vierailulla Münchenissä, Saksassa.


title: Tony Dow

text: Anthony Lee "Tony" Dow (s. 13. huhtikuuta 1945) on yhdysvaltalainen näyttelijä. Hänet muistetaan parhaiten roolista televisiosarjassa "Leave It to Beaver" (1957–1963).


title: Tony Dow

text: Dow syntyi Hollywoodissa, Los Angelesissa. Hän on ollut kahdesti naimisissa, ja hänellä on kaksi lasta. Hän kärsii kaksisuuntaisesta mielialahäiriöstä.


title: Luna 5

text: Luna 5 () oli Neuvostoliiton kuuluotain, joka yritti pehmeää laskeutumista Kuun pinnalle. Jarrutusrakettijärjestelmän vian vuoksi se törmäsi kuun pintaan Pilvien mereen Mare Nubiumiin 10. toukokuuta 1965.


title: Luna 5

text: Se oli toinen Neuvostoliiton luotain, joka pääsi Kuuhun asti. Luna 5:n ja sen edeltäjän Luna 4:n välissä Neuvostoliitolla oli ollut kolme epäonnistunutta laukaisuyritystä maaliskuussa 1964, huhtikuussa 1964 ja huhtikuussa 1965, ja lisäksi Kosmos 60, joka pääsi maan kiertoradalle asti.


title: Emmanuel Lewis

text: Emmanuel Lewis (s. 9. maaliskuuta 1971) on yhdysvaltalainen näyttelijä. Hänet muistetaan parhaiten nimiroolista televisiosarjassa "Webster" (1983–1989).


title: Emmanuel Lewis

text: Lewis syntyi New Yorkin Brooklynissä ja valmistui Clark Atlanta Universitysta. Vaikka hänen maineensa perustuu pitkälti hänen urasaavutuksiinsa lapsuus- ja nuoruusiällä, hän on jatkanut näyttelemistä aikuisuuteensa asti. Lewis oli vuosien 1984–1987 aikana neljästi ehdolla Young Artist Awardin saajaksi ja voitti neljä People's Choice Awardia.


title: Emmanuel Lewis

text: Lewis on tuntemattomista syistä epätavallisen lyhyt, vain 1,30 metrin mittainen.


title: Luna 6

text: Luna 6 () oli Neuvostoliiton kuuluotain, jonka piti yrittää pehmeää laskeutumista Kuun pinnalle. Se oli rakenteeltaan samanlainen kuin Luna 5. Kesken lennon tehdyn korjausliikkeen epäonnistumisen takia Luna 6 ohitti Kuun 161 000 kilometrin päästä kesäkuussa 1965.


title: Tony Anselmo

text: Tony Anselmo (s. 18. helmikuuta 1960 Salt Lake City, Utah) on yhdysvaltalainen animaattori ja ääninäyttelijä, joka tunnetaan Aku Ankan ääniroolista.


title: Tony Anselmo

text: Anselmo kiinnoistui jo nuorena piirtämisestä. 16-vuotiaana hän esitteli portfolionsa Ollie Johnstonille ja Jack Hannahille, jotka lähettivät hänet opiskelemaan "California Institute of the Artsiin" kolmeksi vuodeksi. Tämän jälkeen Anselmo työskenteli aluksi harjoittelijana ja myöhemmin animaattorina Disneyllä 1980-luvulla. Tuolloin hän ystävystyi alkuperäisen Aku Ankan ääninäyttelijän Clarence Nashin kanssa.


title: Tony Anselmo

text: Animaattorina Anselmo on ollut tekemisissä Disneyn tuottamien elokuvien parissa 1980-luvulta lähtien. Hän on työskennellyt muun muassa elokuvissa Basil Hiiri, mestarietsivä; Oliver ja kumppanit; Leijonakuningas; Mulan sekä Nalle Puh ja möhköfantti. Hän oli myös 1990-luvulla mukana tekemässä Simpsoneihin hahmojen sommittelua. Saadessaan Aku Ankan roolin Anselmo on tehnyt aikaisempaa vähemmän töitä piirtämisen parissa.


title: Tony Anselmo

text: Anselmo ja Nash viettivät usein aikaa yhdessä työpaikalla. Nash opettikin Anselmolle käyttämiään tekniikoita Akun äänen tuottamiseksi. Vasta pitkän harjoittelun tuloksena Anselmo oppi imitoimaan Akun ääntä. Nashin joutuessa sairaalaan vuonna 1985 leukemian vuoksi, Anselmo vieraili hänen luonaan. Samassa yhteydessä Nash kertoi haluavansa Anselmon jatkavan Akun roolissa. Myöhemmin samana vuonna Nashin kuollessa Anselmo on toiminut Akun äänenä vuodesta 1986 lähtien muun muassa Ankronikassa, Mikin juhlashow'ssa, Hopon poppoossa, Nokkapokassa, Akun tehtaassa ja Mikin klubissa sekä muutamissa videopeleissä.


title: Luna 7

text: Luna 7 () oli Neuvostoliiton kuuluotain, joka yritti pehmeää laskeutumista Kuun pinnalle. Jarrutusrakettijärjestelmä käynnistyi liian aikaisin ja luotain törmäsi kuun pintaan Myrskyjen valtamereen Oceanus Procellarumiin 7. lokakuuta 1965, viisi kuukautta sen jälkeen kun Luna 5 oli tuhoutunut lähes samalla tavalla.


title: Luna 8

text: Luna 8 () oli Neuvostoliiton kuuluotain, joka yritti pehmeää laskeutumista Kuun pinnalle. Jarrutusrakettijärjestelmä käynnistyi liian myöhään ja luotain törmäsi kuun pintaan Myrskyjen valtamereen Oceanus Procellarumiin 6. joulukuuta 1965.


title: Luna 8

text: Kaksi kuukautta sen jälkeen kun Luna 7 oli tuhoutunut lähes samalla tavalla, ja viisi kuukautta Luna 5:n epäonnistuneen laskeutumisyrityksen jälkeen, Luna 8 pääsi näistä lähimmäs onnistumista, ja se ehti kokeilla monia teknisiä uutuuksia kuten tähtien mukaan suunnistamista ja radiolaitteiden käyttöä maasta käsin.


title: Guyanan dollari

text: Guyanan dollari (GYD) on Guyanan virallinen valuutta vuodesta 1839 alkaen, ja joka on ollut käytössä nykyisessä muodossaan vuodesta 1951 lähtien. Valuutan tunnuksena käytetään $-merkkiä tai tarvittaessa GY$-merkintää. Guyanan dollari jakautuu 100 senttiin, joskin senttiarvoisia kolikkoja ei ole enää inflaation vuoksi yleisesti käytössä.


title: Guyanan dollari

text: Yleiset kolikkoarvot ovat $1, $5 ja $10 ja seteliarvot $20, $100, $500 ja $1 000.


title: Vepsän koulu (Kuhmo)

text: Vepsän koulu on Etelä-Kuhmossa Vepsän kylällä. Koulu rakennettiin vuosina 1955–1956 ja opetus alkoi syksyllä 1956. Koulu toimi ala-asteena. Koulu lakkautettiin oppilasmäärien vähyyden vuoksi vuonna 2002 syksyllä.


title: King Vidor

text: King Wallis Vidor (8. helmikuuta 1894 Galveston, Texas, Yhdysvallat – 1. marraskuuta 1982 Paso Robles, Kalifornia, Yhdysvallat) oli yhdysvaltalainen elokuvaohjaaja.


title: King Vidor

text: Vidorin ohjaajanura kattoi vuodet 1913–1980. Hän oli viidesti ehdolla Oscar-palkinnon saajaksi ja hänet palkittiin vuonna 1979 kunnia-Oscarilla. Hän voitti Venetsiassa Kultaisen leijonan elämäntyöstä (1982) ja oli ehdolla Golden Globen saajaksi (1957). Hän toimi vuosina 1936–1938 Screen Directors Guildin johdossa.


title: King Vidor

text: Vidor esiintyi Walter Kleinin roolissa James Tobackin elokuvassa "Rahan voima" ("Love and Money", 1982).


title: King Vidor

text: Hänen töidensä joukossa ovat "Salama iskee kahdesti" (1951) ja "Sota ja rauha" (1956).


title: King Vidor

text: King Vidor syntyi Galvestonissa Texasissa 1894. Lapsena hän selvisi hengissä tuhoisasta Galvestonin hurrikaanista syyskuussa 1900. Nuorena hän työskenteli paikallisessa elokuvateatterissa ensin lipunrepijänä ja myöhemmin koneenkäyttäjänä. Hän ehti työskennellä amatöörivalokuvaajana ennen kuin ryhtyi kuvaamaan uutiselokuvia paikallisista tapahtumista.


title: King Vidor

text: Vidor oli kolmesti naimisissa. Ensimmäisen vaimonsa Florence Vidorin kanssa (naimisissa 1914–1924) hän sai yhden lapsen. Eleanor Boardmanin kanssa hän oli naimisissa 1926–1931 ja sai kaksi lasta. Viimeinen avioliitto Elizabeth Hill Vidorin kanssa alkoi vuonna 1937 ja kesti ohjaajan kuolemaan saakka.


title: King Vidor

text: Vidorin Oscar-ehdokkuudet


title: King Vidor

text: Vidorilla on tähti Hollywood Walk of Famella osoitteessa 6743 Hollywood Boulevard.


title: Luettelo Suomen pääministereistä

text:
Suomen pääministeri on Suomen valtioneuvoston eli hallituksen johtaja. Ensimmäinen pääministeri oli senaatin puheenjohtaja Pehr Evind Svinhufvud, joka nimitettiin virkaan 27. marraskuuta 1917.
Tässä on lueteltu pääministerit aakkosjärjestyksessä, toimijärjestyksessä ja pääministeripäivien määrän järjestyksessä. Nykyisen pääministerin Juha Sipilän osalta pääministeripäivät päivittyvät itsestään (tilanne ).


title: Dabba Wallah

text:
Dabba Wallah tai dabbawalla on ammatti Intian Mumbaissa, ja näiden ammatinharjoittajien osuuskunta, joka työllistää noin viisituhatta jäsentään.
Dabbawallat kuljettavat metallisia lounasastioita työpaikoille joko asiakkaidensa kotiväeltä tai erillisestä lounaskeittiöstä. Palvelu on aloitettu 1880-luvulla. Sitä pidetään taidokkaana tiedonhallinnan näytteenä, sillä dabbawallat kuljettavat päivittäin lähes 200 000 ruoka-annosta, valituksia tulee erittäin vähän ja koko järjestelmä toimii ilman korkeaa teknologiaa.


Itävaltalainen holokaustin muistotyöpalvelu ("Gedenkdienst") on vaihtoehto Itävallan pakolliselle ase-/siviilipalvelukselle. Siihen osallistuvat palvelevat joukkotuhojen muistolle perustetuissa instituutioissa.


title: Itävaltalainen holokaustin muistotyöpalvelu

text: Itävaltalaisen holokaustin muistotyöpalvelun perusti Andreas Maislinger, politiikantutkija Innsbruckista. Maislinger on työskennellyt vapaaehtoisena Auschwitz-Birkenau –museossa, missä idea muistotyöpalveluohjemasta syntyi.


text: 1991 Andreas Maislinger alkoi kehittää itsenäistä, joskin pitkälti hallituksen rahoittamaa järjestöä, jonka nimeksi tuli Austrian Holocaust Memorial Service. Itävaltalaisen holokaustin muistotyöpalvelun tarkoitus on tunnustaa Itävallan osa holokaustin kollektiivisesta vastuusta. Muistotyöpalvelu tarjoaa apua holokaustiin liittyville arkistoille ja museoille. Vuodesta 1992 lähtien työhön on lähetetty noin 400 harjoittelijaa.


text: Itävaltalaisen holokaustin muistotyöpalvelujärjestö perusti "Itävaltalaisen holokaustin muistopalkinnon" ( "AHMA") vuonna 2006.


text: Itävaltalainen ulkomaillapalvelus on järjestön perusta, ja Itävallan hallitus on valtuuttanut sen lähettämään harjoittelijoita kumppanuusorganisaatioissa maailmanlaajuisesti.


title: Vepsä (Kuhmo)

text: Vepsän kylä sijaitsee Etelä-Kuhmossa Vepsänjoelta Nurmesrajalle saakka. Lännessä on naapurikylänä Katerma ja idässä Korpisalmi.


title: Vepsä (Kuhmo)

text: Vepsälle on tullut ensimmäinen asukas 1600-luvulla Pihlajanvaaralle (nykyinen Toivola). Myöhemmin asukkaita tuli lisää Vepsänjärven rannoille sekä myös Kuhmon kirkonkylälle päin. Varhaisina aikoina oli toistakymmentä taloa sekä joitakin pienempiä mökkejä, joista pulavuosina moni autioitui. Toimeentulo oli silloin paljolti kalastuksen ja metsästyksen sekä muutaman lehmän ja ns. pienkarjan varassa. Myöhemmin metsätyöt antoivat mahdollisuuksia lisäansioihin.Traktoreiden ja muiden koneiden yleistyessä 1950-luvulla peltojen pinta-alat lisääntyivät vähitellen. Nykyisin on Vepsällä maidontuotantoon erikoistuneita karjatiloja kuusi. Viljelysalat ovat vuokrapellot mukaan luettuna keskimäärin 40 ha:n paikkeilla ja työkoneet ovat tarvittavan tehokkaita.


title: Vepsä (Kuhmo)

text: Vepsä oli pitkään ”korvessa”, sillä sinne ei ollut tietä. Tieyhteydet kuitenkin paranivat lopulta:


title: Rickie Hyvärinen

text: Rickie Hyvärinen (s. 28. elokuuta 1980 Hässelby, Ruotsi) on suomalainen salibandyn pelaaja.


title: Rickie Hyvärinen

text: Hyvärinen aloitti uransa ruotsalaisseura Hässelby Hawksissa ja siirtyi sitten Råsunda IS:ään. Välillä hän pelasi puoli kautta Haningessa mutta palasi Råsundaan, josta sittemmin tuli nimenmuutoksen jälkeen Caperio/Täby. Kaudella 2006–2007 Hyvärinen oli Ruotsin liigan pistepörssissä neljäs ja pudotuspelien pistepörssissä toinen.


title: Rickie Hyvärinen

text: Hyvärinen on pelannut Suomen maajoukkueessa yksitoista maaottelua 11. marraskuuta 2008 mennessä. Joulukuussa 2008 hän kuului maailmanmestaruuden voittaneeseen joukkueeseen. Hän teki MM-turnauksen loppuottelussa yhden maalin ja antoi kolme maaliin johtanutta syöttöä, ottelun ratkaissut jatkoaikamaali mukaan lukien. Hänet palkittiin loppuottelun parhaana pelaajana.


title: Rickie Hyvärinen

text: Huhtikuussa 2010 Hyvärinen valittiin vuoden parhaaksi salibandypelaajaksi Ruotsissa. Puolestaan vuoden 2010 joulukuussa Hyvärinen valittiin maailman toiseksi parhaimmaksi pelaajaksi.


Dr. Kawashima’s Brain Training: How Old Is Your Brain? on Nintendon kehittelemä pulmapeli Nintendo DS -käsikonsolille. Se julkaistiin ensin Japanissa ja myöhemmin Pohjois-Amerikassa, Euroopassa, Australiassa ja Etelä-Koreassa.


title: Dr. Kawashima’s Brain Training: How Old Is Your Brain?

text: "Brain Training" sisältää kokoelman erilaisia älypelejä, kuten matemaattisia laskutehtäviä ja Sudokuja, jotka on suunniteltu pitämään yllä aivojen toimintakykyä. Kaikkien pelien pelaamiseen käytetään joko kosketusnäyttöä tai mikrofonia.


text: "Brain Training" on suunniteltu pelattavaksi hieman päivittäin, kuten "Nintendogs"-pelit tai "". Pelattaessa Nintendo DS:ää pidetään kädessä poikittain siten, että oikeakätisillä Nintendo DS:n kosketusnäyttö on oikealla puolella ja vasenkätisillä vasemmalla puolella. Toisessa kädessä pidetään Nintendo DS:n stylus-kynää. Kaikkia pelejä pelataan siten, että pelaajan täytyy joko kirjoittaa vastauksensa kosketusnäytölle tai puhua mikrofoniin. Ennen kuin pelaaja voi aloittaa varsinaisen päivittäisen harjoittelun, "Daily Training" -pelimuodon, tämän täytyy antaa nimensä ja syntymäaikansa.


title: Itävaltalainen holokaustin muistopalkinto

text: Itävaltalainen joukkotuhon muistotyöjärjestö (eng. Austrian Holocaust Memorial Service, "AHMS") perusti Itävaltalaisen Holokaustin Muistopalkinnon (eng. Austrian Holocaust Memorial Award, "AHMA") vuonna 2006. Palkinto myönnetään vuosittain henkilölle, joka on osoittanut erityistä vaivannäköä Shoan muistotyössä. Vuodesta 1992 nuoret itävaltalaiset ovat levittäneet AHMAa yli 20 maassa ympäri maailmaa, muun muassa Saksassa, Australiassa ja Yhdysvalloissa. Nuoret itävaltalaiset tuntevat vastuunsa maailmanlaajuisesti itävaltalaisten kansallissosialistien rikoksista.


text: 17.10.2006 Pan Guang, kiinalainen historioitsija, sai ensimmäisen AHMA-palkinnon.


text: Brasilialaiselle journalistille, Alberto Dinesille, annettiin AHMA lokakuussa 2007 Itävallan konsulaatissa Rio de Janeirossa hänen pyrkimyksistään perustaa museo, joka olisi omistettu Stefan Zweigille, ja hänen kirjastaan “Morte no paraiso, a tragedia de Stefan Zweig”.


text: 17.3.2008 ranskalainen natsien uhri Robert Hébras, joka pakeni natsien joukkomurhia Oradourista, saa vuoden 2008 AHMAn Itävallan suurlähetystöltä Ranskassa.


title: Parhaat (Lea Laven)

text: Parhaat on Lea Lavenin kokoelmalevy, joka julkaistiin vuonna 1995.


title: William Dorsey Pender

text: William Dorsey Pender (6. helmikuuta 1834 – 18. heinäkuuta 1863) oli yksi nuorimmista ja lupaavimmista etelävaltioiden armeijan kenraaleista Yhdysvaltain sisällissodan aikana. Hän haavoittui kuolettavasti Gettysburgin taistelussa.


title: William Dorsey Pender

text: Dorsey Pender, kuten hänen ystävänsä kutsuivat häntä, syntyi Edgecomben piirikunnassa Pohjois-Carolinassa. Hän valmistui Yhdysvaltain sotilasakatemiasta 1854 ja sai komennuksen toiseksi luutnantiksi 1. Yhdysvaltain tykistörykmenttiin. Hän palveli myöhemmin 2. tykistörykmentissä, ja sitten 1. rakuunoissa (raskas ratsuväki), missä hän osoitti henkilökohtaista urheutta intiaanisotien taisteluissa Washingtonin territoriossa. Hän oli naimisissa Fanny Sheppardin kanssa, joka vastusti etelävaltioiden hyökkäystä pohjoiseen ja Penderin mukanaoloa siinä.


title: William Dorsey Pender

text: 21. maaliskuuta 1861 Pender erosi Yhdysvaltain armeijasta ja liittyi tykistön kapteenina konfederaation armeijaan. Toukokuussa hän oli eversti ja 3. Pohjois-Carolinan jalkaväkirykmentin komentaja (hänet määrättiin myös 13. Pohjois-Carolinan komentajaksi) ja sitten 6. rykmentin komentaja. Hän taisteli menestyksekkäästi Seven Pinesissa kesäkuussa 1862, ylennettiin prikaatinkenraaliksi ja Pohjois-Carolinan prikaatin komentajaksi A. P. Hillin kevyeen divisioonaan. Konfederaation presidentti Jefferson Davis henkilökohtaisesti ylensi Penderin Seven Pinesin taistelukentällä.


title: William Dorsey Pender

text: Seven Daysin taisteluissa Pender oli aggressiivinen prikaatinkomentaja. Hän haavoittui käteen Malvern Hillin taistelussa, mutta toipui riittävän nopeasti liittyäkseen prikaatiinsa. Hän osallistui Cedar Mountainin, Toisen Bull Runin (missä hän sai pienen päävamman räjähtävästä ammuksesta), Harpers Ferryn ja Antietamin taisteluihin. Antietamiin Pender saapui ratkaisevana hetkenä A. P. Hillin kanssa 17-mailin marssin jälkeen pelastaen Pohjois-Virginian armeijan vakavalta tappiolta sen oikeassa sivustassa.


title: William Dorsey Pender

text: Fredericksburgissa Pender haavoittui jälleen, tällä kertaa vasempaan käteensä. Luu ei murtunut, joten hän jatkoi komennossa huolimatta siitä, että hän ratsasti näkyvästi ympäriinsä verta vuotavana. Chancellorsvillessä 2. toukokuuta 1863 A. P. Hill haavoittui Thomas "Stonewall" Jacksonin kuuluisalla marssilla ja hyökkäyksessä unionin XI armeijakunnan sivustaan; Pender otti divisioonan komennon. Seuraavana päivänä Pender haavoittui jälleen kerran jäteensä, tällä kertaa haava tuli käytetystä luodista, joka tappoi hänen edessään seisoneen upseerin.


title: William Dorsey Pender

text: Stonewall Jacksonin kuoltua kenraali Robert E. Lee uudelleenorganisoi armeijansa ja ylensi A.P. Hillin vastikään muodostetun kolmannen armeijakunnan komentajaksi. Pender ylennettiin kenraalimajuriksi 29 vuoden nuorella iällä ja divisioonan komentajaksi. Hänen esimiehensä suosittelivat häntä suuresti. Lee kirjoitti Jefferson Davisille, "Pender on erinomainen upseeri, huomiokykyinen, tuottelias ja urhea; hän on ollut silmiinpistävä jokaisessa taistelussa, ja uskon että hän on haavoittunut miltei kaikissa niistä."


title: William Dorsey Pender

text: Dorsey Penderin lupaava ura päättyi Gettysburgin taistelussa. 1. heinäkuuta 1863 Penderin divisioona siirtyi tukemaan Henry Hethin divisioonaa alas Chambersburg Pikeä kohti Gettysburgia. Heth kohtasi kovempaa vastarintaa Unionin I armeijakunnalta kuin odotti ja hänen ensimmäinen hyökkäyksensä lyötiin takaisin. Epätavallisesti normaalin aggressiiviselle Penderille, hän ei välittömästi hyökännyt auttaakseen Hethiä, vaan meni joukkoineen asemiin Herr Ridgeen ja odotti tilanteen kehitystä. Hethin toisessa hyökkäyksessä sinä päivänä Hill käski Penderin tukea Hethiä, mutta Heth kieltäytyi avusta ja Pender taas kerran piti joukkonsa selustassa. Toista kertaa samana päivänä Heth sai enemmän kuin tavoitteli hyökkäyksessä McPherson's Ridgeen. Hän haavoittui eikä voinut pyytää apua Penderiltä, jonka avusta oli aikaisemmin kieltäytynyt. Hill käski Penderiä hyökkäämään Unionin uusiin asemiin Seminary Ridgellä kello 4 p.m paikallista aikaa. 30 minuuttia kestänyt hyökkäys hänen kolmella prikaatillaan oli hyvin verinen ja Alfred M. Scalesin prikaati tuhoutui miltei kokonaan unionin tykistön kanisteritulessa. Lopussa Penderin miehet ajoivat unionin joukot takaisin ja Gettysburgin läpi.


title: William Dorsey Pender

text: 2. heinäkuuta Pender oli asemissa lähellä luterilaista seminaaria. Porrastetussa hyökkäyksessä, joka alkoi James Longstreetin hyökkäyksellä oikealle Round Tops-kukkuloiden läpi Peach Orchardiin, Penderin divisioonan tuli jatkaa hyökkäysvaihetta lähellä Cemetery Hilliä vasemmalle Richard H. Andersonin hyökkäyksestä Cemetery Ridgeen. Pender haavoittui reiteen ammuksen sirpaleesta, joka oli ammuttu Cemetery Hillistä ja luovutti komennon James H. Lanelle. Hänen divisioonansa hetki murtui komentajuuden vaihtuessa, eikä tehokasta hyökkäystä saatu aikaisesksi. Pender evakuoitiin Stauntoniin Virginiaan, missä hänen jalkavaltimonsa repesi 18. heinäkuuta. Kirurgit amputoivat hänen jalkansa, mutta hän kuoli muutamaa tuntia myöhemmin.


title: William Dorsey Pender

text: Pender haudattiin ratsuväen kirkkomaahan Tarboroon Pohjois-Carolinaan. Hänen mukaansa on nimetty Pender County Pohjois-Carolinassa ja Yhdysvaltain laivaston alus SS William D. Pender toisessa maailmansodassa.


title: William Dorsey Pender

text: Penderiltä on julkaistu hänen kuolemansa jälkeen vuonna 1965 teos nimeltään "The General to his Lady: The Civil War letters of William Dorsey Pender to Fanny Pender".


title: Kulhon Kunto

text: Kulhon Kunto on urheiluseura, joka toimii Kontiolahden Kulhon kylässä, Joensuun rajalla. Sen virallinen nimi on Voimistelu- ja Urheiluseura Kulhon Kunto ry. Seuran lyhenne on KuKu.


title: Kulhon Kunto

text: Seura on tunnettu erityisesti pesäpallotoiminastaan. Miesten joukkue on pelannut maakunta- ja suomensarjassa. Toinen tärkeä laji on salibandy. Miehet nousivat kaudelle 2008-2009 IV-divisioonaan. Seurassa pelataan myös lentopalloa. sulkapalloa ja perhesählyä. Lapsille on voimistelukerhoja.


title: Charles Goodyear

text: Charles Goodyear (29. joulukuuta 1800 – 1. heinäkuuta 1860) oli ensimmäinen amerikkalainen, joka vulkanoi kumia. Hän keksi tämän prosessin vuonna 1839 ja patentoi sen 15. kesäkuuta 1844. Vaikka Goodyear usein mainitaan menetelmän keksijänä, nykyaikainen tutkimus on osoittanut, että mesoamerikkalaiset olivat muokanneet kumia palloiksi ja muiksi esineiksi samankaltaisella menetelmällä jo 1600 eaa.


title: Charles Goodyear

text: Goodyear keksi vulkanointiprosessin vahingossa etsittyään viisi vuotta kumille vakaampaa olomuotoa.


title: Charles Goodyear

text: Charles Goodyear syntyi New Havenissa, Connecticutissa 29. joulukuuta 1800. Hän oli isänsä Amasa Goodyearin esikoispoika, jonka isoisä Stephen Goodyear oli New Havenin vuonna 1638 yksi perustajista. Amasa Goodyear omisti pienen maatilan niemellä, joka tunnetaan nykyään nimeltä Oyster Point. Siellä Goodyear vietti suurimman osan lapsuudestaan. Kun Goodyear oli nuori, hänen isänsä sai patentin koskien norsunluunappien valmistusta. Tästä syystä perhe muutti Naugatuckin kaupunkiin Connecticutiin, missä perheen tehdas käytti saatavilla olevaa vesivoimaa nappien valmistukseen. Lisäksi perheellä oli maatila. Nuori Charles vietti näiden kahden välillä nuoruutensa.


title: Charles Goodyear

text: Vuonna 1816 Charles muutti pois kotoa Philadelphiaan, jossa hän opetteli rautakaupan pitoa. Hän työskenteli ahkerasti 21-vuotiaaksi, jolloin hän palasi Connecticutiin työskentelemään isänsä yritykseen Naugatuckiin. He valmistivat sekä norsunluu- että metallinappeja ja useita maatalouskoneita.


title: Charles Goodyear

text: Elokuussa vuonna 1824 Charles meni naimisiin Clarissa Beecherin kanssa. Häntä on kuvailtu hyvin persoonalliseksi ja sympaattiseksi naiseksi sekä suureksi tueksi impulsiiviselle keksijämiehelleen. Kaksi vuotta pariskunnan Philadelphiaan muuton jälkeen Charles Goodyear avasi oman rautakaupan. Hänen erikoisuutensa olivat maatalouteen erikoistuneet erityistuotteet, joita hänen tehtaansa valmisti. Kilpailu englantilaisperäisiä tuotteita vastaan päättyi, kun hänen tuottamansa amerikkalaiset työkalut saivat kuluttajien luottamuksen muutaman vuoden jälkeen. Charles Goodyear saattoi todeta olevansa tuottavalla toimialalla.


title: Charles Goodyear

text: Menestys jatkui ja Goodyear rikastui. Vuosina 1829-1830 hänen terveytensä kuitenkin heikentyi vatsavaivojen takia. Samaan aikaan useiden yritysten vararikko toi hänen yritykselleen taloudellisia vaikeuksia. Ponnisteluista huolimatta hän joutui lopulta luovuttamaan liiketoimensa. Seuraavat kymmenen vuotta olivat katkeraa kamppailua ja oikeudenkäyntejä velkojien kanssa. Silloisen lainsäädännön mukaan hän joutui kerta toisensa jälkeen velkojen takia vankilaan, vaikka hän oli viimeistelemässä keksintöään, jolla voisi maksaa loput velkansa.


title: Charles Goodyear

text: Vuosina 1831–1832 Goodyear kuuli kumista ja tutki huolellisesti kaikki kumia koskevat artikkelit, joita julkaistiin sanomalehdissä. The Roxbury Rubber Company Bostonissa Massachusettsin osavaltiossa oli jo jonkin aikaa tehnyt kumia koskevia kokeita, sillä yhtiö uskoi voivansa valmistaa materiaalista menestyviä tuotteita. Yhtiöllä oli suuri tehdas, josta lähetettiin tuotteita kaikkialle Yhdysvaltoja. Eräät Roxburyn tuotteet herättivät Goodyearin mielenkiinnon, ja pian hän menikin tapaamaan yhtiön edustajia New Yorkissa. Hän tutustui pelastusrenkaisiin ja hämmästyi, kun renkaan kellumisominaisuudet eivät olleet kovinkaan tarkoituksenmukaisia eikä hyvälaatuisia. Hän palasi Philadelphiaan, missä Goodyear kehitti putkista paremman version ja palasi niiden kanssa New Yorkiin. Siellä hän esitteli niitä Roxbury Rubber Companyn johtajalle.


title: Charles Goodyear

text: Goodyearin ongelmanratkaisukyky teki vaikutuksen johtajaan. Hän tunnusti, että yritys oli konkurssin partaalla, ja että heidän tuotteitaan piti testata vuosi ennen kuin niiden myyntikelpoisuudesta saatettiin päättää. Yritykselle oli tullut yllätyksenä tuotteiden laatuongelmat, joiden seurauksena tuhansien dollarien arvosta mädäntyneitä kumisia pelastusrankaita palautettiin hyödyttöminä. Goodyear päätti heti testata kyseistä kumilaatua ja tutkia oliko ongelmaan mahdollista kehittää ratkaisua.


title: Charles Goodyear

text: Kuitenkin keksijän palatessa Philadelphiaan eräs velkoja pidätytti sekä vangitsi Goodyearin. Vankilassa hän teki ensimmäiset kokeet kumin ("Indian rubber") kanssa. Luonnonkumi oli halpaa noihin aikoihin, ja kuumentamalla sekä käsin muokkaamalla Goodyear sai tuotettua joitakin määriä magnesiumoksidia, joka muodosti kauniin valkoisen muodon sekä näytti poistavan kumin tarrautuvuutta.


title: Charles Goodyear

text: Charles Goodyear päätteli löytäneensä vastauksen ja ystäviensä avulla pystyi parantamaan keksintöään New Havenin kaupungissa. Ensimmäinen materiaalista valmistetut tuotteet olivat kengät. Hän käytti omaa taloaan valmistuspaikkana, jossa keksijä jauhoi, kerrosti ("calendering") ja vulkanisoi kumia yhdessä vaimonsa sekä lapsensa kanssa. Kumimateriaali, jota Goodyear tuotti sillä hetekellä, koostui intialaisesta luonnonkumista "Soot" ja magnesiumoksidista. Seos lisättiin tärpättiin ja kaadettiin flanellikankaaseen, joka toimi kenkien muottina. Ei kuitenkaan kestänyt pitkään ennen kuin Goodyear huomasi tällaisen käsittelyn hyödyttömäksi kumin tarttuvuuden poistamiseen. Keksijän luotonantajat pettyivät täysin ja päättivät, ettei hän saisi jatkaa tutkimuksiaan.